JKW-KABAB-01-KA-011-wylie
@#/__/dpal rdo rje sems dpa' thugs kyi sgrub pa'i bsnyen sgrub phrin las kyi cho ga rnam grol lam bzang zhes bya ba bzhugs so//__//dpal rdo rje sems dpa' thugs kyi sgrub pa'i bsnyen sgrub phrin las kyi cho ga rnam par grol ba'i lam bzang zhes bya ba/__dpal rdo rje sems dpa' la phyag 'tshal lo/__/bde chen byang chub sems mchog stong pa'i dngos/__/gnyis med ro mnyam mkha' khyab rdo rje sems/__/ma lus rigs kyi 'khor lo'i dbang phyug gtso/__/bla ma mchog dang dbyer med der phyag 'tshal/__/dpal ldan sangs rgyas kun gyi snying po'i grong*/__/bde chen byang chub mchog gi dkyil 'khor du/__/grangs med rnal 'byor 'jug pa'i thabs kyi mchog__/rnam par grol ba'i lam bzang dbye bar bya/__/de yang gter gzhung rtsa ba las/__dad brtson shes rab snying rjer ldan:__yang dag mchog gi lam 'dod na:__rdor sems thugs kyi sgrub pa bya:__zhes gsungs pa bzhin rten gyi gang zag thun mong gi lam gyis rgyud sbyangs/__dkyil 'khor chen po 'dir zhugs shing dam tshigs dang ldan pa/__sngags kyi de kho na nyid la mkhas shing snod du gyur pa dag gis bla na med pa'i dngos grub myur du 'grub pa ni dam tshig rnam par dag pa la rag las shing*/__de'i thabs kyi nyer lam ni 'di kho na'o/__/de la rnal 'byor la 'jug pa'i sbyor ba dang*/__zhugs pa'i cho ga dngos dang*/__cho ga'i yan lag gzhan bshad dang gsum las/__dang po rten gyi dkyil 'khor 'du bya ba ni gang du dkyil 'khor bya ba'i gzhi der gtor ma dkar zlum rgyan ldan mchod pa dang bcas pa bsham/__badz+ra ma hA shrI he ru ka ko\u0f85haM/__rang nyid skad cig gis rdo rje he ru ka sku mdog sngon po khro bo'i chas can rdo rje dang dung khrag 'dzin pa'i skur gyur par bsams la/__de'i thugs ka nas ra~M ya~M kha~M 'phros pas ma dag pa'i dngos 'dzin thams cad bsregs gtor sbyangs/__stong pa'i ngang las bsang chu'i steng du/__ma sUr+Ya maN+Dal/__nyi ma la gnas pa'i hU~M yig dmar po/__s+pha ra Na phaT/__saM ha ra Na hU~M/__'phro 'dus yongs su gyur pa las/__oM badz+ra ma hA kro d+hi shwa rI hU~M phaT/__khro mo dbyings phyug ma dmar mo dril bu dang b+han dmar 'dzin pa'i skur gyur par bsam zhing*/__rdo rje rtse gcig pa'i phyag rgyas reg la/__oM ma hA kro d+hI shwa rI sarba dra byaM sho d+ha ya oM AHhU~M hrIHThA/__zhes brgya rtsa brgyad kyis byin gyis brlabs pas/__khro mo dbyings phyug ma'i rang bzhin gyi chu'i rdul phra rab tu gyur par bsam/__oM ma hA kro d+hi shwa rI sarba dra byaM sho d+ha ya hU~M phaT/__zhes bdag gnas yo byad thams cad la bsangs gtor bya zhing*/__thog mtha' kun tu bsangs gtor gyi bya ba thams cad 'dis bya'o/__/gtor ma ra~M ya~M kha~M gis bsregs gtor bkrus/__stong pa'i ngang las b+h+rU~M las rin po che'i snod yangs shing rgya che ba'i nang du gtor ma kha dog dri ro nus pa phun sum tshogs par gyur/__oM AHhU~M gis byin gyis brlab/__b+hu mi pa ti sa pa ri wA ra badz+ra sa mA dzaHsa spyan drangs/__b+hu mi pa ti sa pa ri wA ra a kA ro sogs gsum gyis gtor ma bsngos la/__gang dag 'dir gnas lha dang klu/__gnod sbyin srin po'am gzhan dag la/__dkyil 'khor don du sa phyogs 'di/__bdag zhu khyed kyis stsal du gsol/__zhes lan gsum gsol bas gnang ba byin par bsam zhing*/__gtor ma gnyis pa/__oM sarba big+h+nAn maHsarba ta thA ga te b+h+yo bi shwa mu khe b+h+yaHsarba thA khaM ut+ga te s+pha ra Na i maM ga ga na khaM swA hA/__zhes lan gsum gyis bsngos la/__hU~M/__rnal 'byor chen po'i dkyil 'khor 'dir/__/gsang ba'i dam can so so nas/__/'du ba'i lha ni ma gtogs pa/__/thams cad thugs rjes bskangs zin gyis/__/da lta nyid du so sor dengs/__/ci ste mi 'gro 'dug gyur na/__/rdo rje khro bo'i tshogs rnams kyis/__/de ma thag tu bkas nas ni/__/bdun rgyud rigs kyang brlag par 'gyur/__ces bka' bsgos la/__bgegs rnams/__hU~M hU~M hU~M bi shwa badz+ra kro d+ha dz+wa la maN+Da la phaT phaT phaT/__ha la ha la ha la hU~M/__zhes drag sngags thun brab spos rol dang bcas pas bskrad la srung ba'i 'khor los mtshams bcad cing*/__dkyil 'khor gyi gzhi ba byung gis byug dri bzang dang bdud rtsi lngas chag chag gdab/__de nas thig skud thig chal dang bcas pa 'du byas/__hU~M badz+ra d+h+rika__/rang nyid rdor sems su gsal ba'i sbyor mtshams nas sku gsung thugs kyi rang bzhin gyi thig skud de bzhin gshegs pa thams cad kyi ye shes lnga dang dbyer med par gyur/__dzaHdzaHzhes rgyal thebs yum du gsal ba la thig sna gtad/__oM AHhU~M hU~M oM swA AM hA zhes brjod cing shar nub kyi tshangs thig gdab/__de bzhin du gzhal yas khang gru bzhi sgo bzhi rta babs brgyad pa pad rdor me phreng gis bskor ba'i dbus su pad+ma 'dab brgyad phyi nang gi mu khyud dang bcas pa'i thig spyi ltar btab/__tshon sngar bzhin yam yum gyi sbyor mtshams nas byung ba'i ye shes lnga'i rang bzhin gyi rin po che'i rdul phra rab tu gyur par bsams la sngar gyi sa bon rnams brjod pas byin gyis brlab/__tshon thob ni pad+ma'i lte ba mthing ga__/ge sar kyi mu khyud ser po/__'dab ma rnam pa sna tshogs pa/__mu khyud ljang gu/__sgo khyams phyin chad spyi dang mthun par bri'o/__/rtsa bar pad+ma 'dab ma brgyad pa kho na las ma bshad pa ni sgos kyi khyad chos dmigs su bsal ba yin gyi gzhan sgom don gru bzhi sgo bzhi pa yin pas bris dkyil kyang de ltar dgos par grub bo/__/rgyan dgram pa ni/__sgrub mchod spyi tsam la dkyil 'khor gyi dbus su man shel zur drug pa dang*/__dbang dang 'brel na dkyil 'khor gyi dbus su many+dzi'i steng du rin po che'i bum pa nang rdzas mgul chings dang bcas pa'i khar thod pa dum bu gcig pa bdud rtsi ril bu sbags pa'i chang gis bkang ba bzhag__/de'i steng du me long la sin+d+hu ra'i rdul gyis byugs nas chos 'byung bsnol ma mUM yig dga' 'khyil dang bcas bris pas bkab pa'i khar sngar gyi shel rdo bkod/__gang ltar na yang dkyil 'khor gyi mdun du mchod gtor/__de'i g.yas su sman phud/__g.yon du rak+ta/__chu gnyis sngon du 'gro ba'i nyer spyod la sogs pa'i mchod rdzas bzang po ci 'byor pas bskor/__bla bre ba dan rgyal mtshan sogs kyis mdzes par brgyan/__tshogs rdzas rdor dril sogs nye bar mkho ba'i yo byad thams cad ma tshang ba med par 'du bya'o/__/gnyis pa cho ga dngos la sngon 'gro dngos gzhi rjes kyi rim pa dang gsum las/__dang po sngon 'gro la gsum gyi dang po sngon gtor ni/__rnal 'byor pa rnams stan la 'khod de/__gzhi bgegs la gtor ma sa cho ga gi skabs bzhin 'dir yang bya'o/__/gnyis pa rgyud dag pa'i phyir/__bla ma rig 'dzin rgyal ba zhi khro'i dkyil 'khor gyi lha tshogs thams cad mdun gyi nam mkhar badz+ra mA dzaHsa spyan drangs par mos la/__bla ma dpal ldan rdo rje sems:__mchog gsum rgyal ba sras bcas la:__rnam kun btud de phyag 'tshal zhing :__phyi nang mchod pa rgya mtshos mchod:__sdig pa las ni ldog bgyi zhing :__bsod nams kun la rjes yi rang :__rtag tu chos 'khor bskor ba dang :__'gro gnas bar du bzhugs slad du:__bdag ni gus pas gsol ba 'debs:__bsod nams gang des mkha' mnyam 'gro:__bla med byang chub gnas thob shog:__ces lan gsum la sogs par brjod la badz+ra muHsa tshogs zhing rnams rang la thim par bsam mo/__gsum pa mchod rdzas byin gyis brlabs pa ni/__oM swa b+hA wa shud+d+haHsarba d+harmA swa b+hA wa shud+d+ho\u0f85haM/__zhes pas mchod rdzas kyi dngos 'dzin thams cad mi dmigs par sbyangs la/__stong pa'i ngang las gnas khang 'og min stug po bkod pa'i zhing khams gzhi dang rgyan dang dbyibs dang bkod pa tshad med pas mngon par 'phags pa'i phyogs kun tu rin po che dang pad+ma la sogs pa'i snod phun sum tshogs par hU~M yig las byung ba'i mchod yon zhabs bsil me tog bdug spos mar me dri chab zhal zas rol mo 'dod yon lnga rin po che sna bdun bkra shis pa'i rdzas brgyad rdo rje'i lha mo bcu drug mchog gi ma da na dang ru d+hi ra sna tshogs pa'i bza' bca' ldag myang la sogs pa zag pa med pa'i 'dod yon gyi rnam pa thams cad mchod pa'i sprin rab 'byams su lhun gyis grub pas nam mkha'i khams thams cad gang bar bsams la/__oM badz+ra ar+g+haM AHhU~M de bzhin du/__pA d+yaM/_puSh+pe/__d+hu pe/__A lo ke__/gan+d+he/__nai wi d+yA/__shab+da AHhU~M/__zhes brjod cing rol mo bya/__oM sarba pany+tsa a mr-i ta AHhU~M:__oM ma hA rak+ta AHhU~MH__oM ma hA ba ling+ta AHhU~MHzhes pa rnams re re bzhin lan bdun bdun brjod pas khyad par gyi rdzas rnams byin gyis brlab cing*/__badz+ra s+pha ra Na khaM gis mchod pa'i sprin rab 'byams ye shes kyi rang bzhin mkha' khyab tu spel lo/__/gnyis pa cho ga'i dngos gzhi la/__sgrib sbyong bsnyen pa'i rnal 'byor dang*/__tshogs bsags sgrub pa'i rnal 'byor/__byin rlabs dbang gi rnal 'byor dang gsum/__bsnyen pa'i rnal 'byor la bzhi las/__dang po dam tshig gi 'khor lo bskyed pa ni/__oM ma hA shU n+ya tA dz+nyA na badz+ra swa b+hA wA at+ma ko\u0f85haM/__'khor 'das chos kun gdod ma nas:__ma skyes stong pa'i ngang nyid las:__'gag med snying rje'i rol pa ni:__nam mkha' las ni 'ja' tshon bzhin:__dngos med dngos po'i ye shes sprin:__mi 'gyur hU~M gi ngo bor shar:__de las 'od 'phros phyogs mtshams kun:__gzhom med rdo rje'i rwa ba gur:__ye shes me dpung 'bar bas dkrigs:__de dbus e yaM raM baM laM:__suM las nam mkha' rlung med chu:__sa dkyil ri rab steng du b+h+rU~M:__yongs gyur kun bzang gzhal med khang :__phyi nang mtshan nyid yongs rdzogs dbus:__seng khri pad+ma zla ba'i steng :__rig pa hU~M las rdo rjer gyur:__spro bsdus bdag nyid bcom ldan 'das:__rdo rje sems dpa' zla ba'i mdog:__zhi tshul mtshan dang dpe byad 'bar:__phyag g.yas rdo rje thugs kar 'dzin:__g.yon pa dril bu dku+u la brten:__zhabs gnyis rdo rje'i skyil krung can:__pang du snyems ma gri gug dang :__thod pa 'dzin pas mgul nas 'khyud:__dar dpyangs rin chen cod pan sogs:__rgyan chas bcu gsum dag dang ldan:__mtha' yas 'od zer spro ba'o:__de ltar yongs su gsal bar gyur pa'i spyi bor oM dkar po/__/mgrin par AHdmar po/__snying gar hU~M sngon po rnams kyis mtshan pa las de bzhin gshegs pa thams cad kyi rdo rje gsum gyi ngo bor gyur par bsam mo/__/gnyis pa ye shes kyi 'khor lo spyan drangs pa sogs ni/__/snying ga'i sa bon las byung ba'i 'od zer gyis ye shes kyi 'khor lo mdun gyi nam mkhar badz+ra sa mA dzaHsa spyan drangs par bsams la/__oM/__phyogs bcu kun na legs bzhugs pa'i:__bcom ldan rgyal ba sras bcas kun:__thugs rje chen pos dgongs mdzod la:__smon lam dbang gis gshegs su gsol:__e h+ye hi ma hA kA ru Ni ka dr-i sh+ya ho:__sa ma ya hoH__sa ma ya s+t+wa~M:__zhes pas spyan drangs/__dzaHhU~M ba~M hoHsa dgug gzhug bcing ba dang dgyes pa bskyed nas dam tshig gi 'khor lo dang gnyis su med par gyur/__de nas thugs ka nas sprul pa'i lha mo rnams kyis bum pa'i bdud rtsis khrus byas shing dbang bskur bar bsams la/__oM hU~M trA~M hrIHAHa b+hi Shiny+tsa hU~MH__oM tru~M badz+ra tuSh+ya hoH__zhes dbang bskur bas dri ma thams cad sbyangs/__phung po lnga gnas gyur/__chu'i lhag ma gyen du lud pa las de bzhin gshegs pa rigs lngas dbu brgyan ye shes lnga mngon du gyur pa'i nga rgyal bya'o/__/gsum pa la mchod bstod bzlas pa'i rnal 'byor dang gsum las dang po la thun mong dang khyad par gyi mchod pa gnyis la dang po ni/__thugs ka nas spros pa'i lha mo rnams kyis mngon par mchod par mos la/__oM/__dpag med nam mkha'i khams nyid las:__mchod sprin bsam las lhun grub pa:__me tog bdug pa mar me dang :__dri mchog zhal zas rol mo dang :__gzugs sgra dri ro reg bya chos:__so so'i lha mo'i rol par bcas:__rab 'byams nam mkha'i khyon bkang ste:__gus pa'i blo yis dbul bar bgyi:__oM pa na pe nu su ra ta ti pu sarba ta thA ga ta sa ma yo gi sid+d+hi hU~M:__zhes mchod pa sprul/__oM badz+ra puSh+pe pra tIts+tsha hoH__de bzhin du shab+da'i bar dang*/__ma hA pU dza pra tIts+tsha hoH__zhes pas mchod gnyis pa khyad par gyi mchod pa las sbyor mchod ni/__mtshan ldan bde ba'i rgyan ldan pa'i:__mi mo rnams kyi reg bya'i mchog:__byin gyis rlobs shig rnal 'byor tshogs:__gsang mchog bde ba'i gnas la rol:__ma hA su kha bo d+hi tsit+ta a la la hoH__sman dang rak+ta'i mchod pa ni/__gtsang dme'i dri rtog kun bral ba'i:__rA sa yA na sman chen poH__nyon mongs chags pa'i rak+tar bcas:__mnyam pa chen por bzhes su gsol:__sarba pany+tsa a mr-i ta a la la hoH__gtor ma'i mchod pa ni/__sha lnga bdud rtsi'i snying po can:__bza' bca' btung ba'i tshogs ldan pa'i:__dam rdzas mchog gi gtor ma 'di:__gnyis su med par bzhes su gsol:__ma hA ba liM ta kha kha khA hi:__zhes rgya cher mchod/__gnyis pa bstod pa ni/__oM/__bla ma dpal ldan rdo rje sems:__bde chen ye shes lnga yi bdag:__dkyil 'khor kun gyi byed po mchog:__de la bdag ni phyag 'tshal lo:__dri med ston ka'i zla ba'i mdog:__rdo rje dang ni dril bu 'dzin:__bde chen snyems mar mnyam sbyor ba'i:__sems dpa' rdo rje khyod la bstod:__gang gi mtshan tsam 'dzin pas kyang :__na ra ka sogs ngan song gi:__sdug bsngal thams cad skyob mdzad pa:__mgon po khyod la phyag 'tshal bstod:__ces bstod pa bya/__gzhung rtsa bar dbang bskur gyi rjes nyid du bzlas pa'i rnal 'byor byed par gsungs pas mchod bstod ma byas kyang chad par mi 'gyur ro/__/gsum pa bzlas pa'i rnal 'byor ni/__bdag gi snying gar 'od lnga'i klong :__zla steng rang 'dra'i ye shes pa'i:__thugs kar rdo rje'i lte bar hU~M:__dkar gsal sngags kyi phreng bas bskor:__'od 'phros 'phags mchod byin rlabs bsdusaH__sems can sgrib sbyangs bde chen bkod:__tshur 'dus sngags phreng nyid la zhugs:__zhes pa'i ting nge 'dzin gyi rnam pa gsal ba dang nga rgyal brtan pa dag dran pa rnams la sems rtse gcig pas/__oM badz+ra sa twa AH__zhes pa ci nus bzlas pa'i rjes su slar yang*/__oM badz+ra sa twa sa ma ya:__ma nu pA la ya:__badz+ra sa twa twe no pa tiSh+Tha dr-i D+ho me b+ha wa su toSh+yo me b+ha wa su poSh+yo me b+ha wa a nu rak+to me b+ha wa sarba sid+d+hi m+me pra yats+tsha sarba karma su tsa me tsit+taM shri yaHku ru hU~M:__ha ha ha ha hoH__b+ha ga wAn sarba ta thA ga ta badz+ra mA me muny+tsa badz+rI b+ha ba ma hA sa ma ya sa twa AHhU~M phaT:__zhes pa'i bzlas pa gong gi drug cha tsam du bzla'o/__/spyir bsnyen tshad ni grangs bsnyen gyi dbang du byas na yi ge drug pa 'bum tsho drug dang ye ge brgya pa 'bum phrag gcig kha skong dang bcas pa bzla zhing*/__bzlas pa'i thun thams cad kyi mthar/__oM dpal ldan rdo rje sems dpa' kye:__bdag la rjes su chags par mdzod:__skye rga na dang 'chi ba sogs:__'jigs rung srid pa'i sdug bsngal las:__mgon po khyod kyis bdag skyobs shig:__sdig pa kun las rnam grol zhing :__yang dag ye shes sems dpa' che'i:__sku gsung thugs su bdag sgrubs shig:__sa ma ya sid+d+hi a la la hoH__zhes gsol ba gdab bo/__bzhi pa nyer bsdu'i rnal 'byor ni/__nyal ba'am thun bsdu ba na/__rang gi snying ga'i 'od kyis phog pas dkyil 'khor gyi 'khor lo 'od du zhu nas bdag nyid dam tshig sems dpa' la thim:__de ye shes sems dpa' la thim:__de ting nge 'dzin sems dpa' la thim:__de yang hU~M la thim:__hU~M nA da'i bar du rim gyis thim nas mi dmigs pa las 'od gsal stong pa nyid kyi ngang la mnyam par bzhag:__nyal ba las ldang ba'am spyod lam la 'jug na slar yang rdo rje sems dpa'i skur langs la mthar dge ba bsngo'o/__/gnyis pa tshogs bsags sgrub pa'i rnal 'byor la gsum las/__dang po tshogs zhing sgrub pa ni/__sngar gyi nyer bsdu'i mtha'i ting nge 'dzin gyi ngo bo chos thams cad kyi gnas lugs stong pa nyid spros pa'i mtha' thams cad dang bral ba de bzhin nyid kyi dbyings 'gyur ba med pa'i ngang las/__/de ltar ma rtogs pa'i 'gro ba drug gi yul la brtse ba'i snying rje chen po kun tu khyab par snang bas byang chub la 'god par bya'o snyam pa dang*/__stong pa nyid dang snying rje dbyer med pa'i rang mdangs sems nyid hUM dkar po'i rnam pa can du gsal bar bsgoms la de'i don gsal 'debs pa ni/__oM ma hA shu n+ya tA dz+nyA na badz+ra swa b+hA wa at+ma ko\u0f85haMH__'khor 'das chos kun gdod ma nas:__ma skyes stong pa'i ngang nyid las:__'gag med snying rje'i rol pa ni:__nam mkha' las ni 'ja' tshon bzhin:__dngos med dngos po'i ye shes sprin:__mi 'gyur hU~M gi ngo bor shar:__dwangs ma'i hU~M las 'od zer 'phros:__rdo rje'i sa gzhi ra ba drwa ba gur bla re ye shes kyi me dpung rab tu 'bar bas phyogs kun dkrigs par gyur/__/de'i dbus su gnas pa'i rgyu'i hU~M yig las e ya~M ra~M ba~M la~M su~M rnams spros pa las/__e las nam mkha'i dkyil 'khor chos kyi 'byung gnas 'byams klas pa'i dbyings su/__ya~M las rlung gi dkyil 'khor ljang gu rgya gram/__ra~M las me'i dkyil 'khor dmar po gru gsum/__ba~M las chu'i dkyil 'khor dkar po zlum po/__la~M las sa'i dkyil 'khor ser po gru bzhi pa rnams brtsegs mar gnas pa'i dbus su/__su~M las rin po che sna bzhi las grub pa'i ri rab kyi rtser pad+ma dang sna tshogs rdo rje'i lte ba la gnas pa'i b+h+rU~M yig yongs su gyur pa las thar pa chen po'i gzhal yas khang gru bzhi sgo bzhi pa/__nang nas rim pa bzhin dkar mthing ser dmar ljang ba'i rtsig pa rim pa lngas bskor ba'i steng du pha gu dang drwa ba drwa phyed shar bu mda' yab dang bcas pa/__rtsig pa'i rtsa bar 'dod yon gyi snam bu la gzungs ma rnams 'khod pas mchod pa'i sprin spro ba/__nang ka ba brgyad kyis bteg cing rdo rje'i gdung gis phub pa'i ya phubs phyur bu'i rtser rdo rje'i tog gis spras pa/__sgo bzhir ka ba bzhi bzhis bteg pa'i rta babs snam bu brgyad pa chos 'khor ri dwags gdugs dang bcas pa/__tshad dang mtshan nyid thams cad yongs su rdzogs shing rgyan thams cad kyis rnam par brgyan pa/__phyogs kyi de bzhin gshegs pa bzhi'i kha dog can dwangs shing sgrib pa med pa'i 'od zer kun tu 'phro ba/__phyi rol nas pad+ma'i phreng ba dang rdo rje'i ra ba me dpung 'bar ba'i 'khor yug gis bskor ba/__de'i nang du sna tshogs pad+ma 'dab ma brgyad pa ze'u 'bru'i phreng bas bskor ba'i lte ba dang bcas pa'i dbus su seng+ge brgyad kyis bteg pa'i rin po che'i khri bkod pa phul du byung ba'i steng du pad+ma dang zla ba'i gdan la rang gi sems nyid hU~M du gnas pa bzhugs par gyur/__de yongs su gyur pa las rdo rje dkar po rtse lnga pa lte bar hU~M gis mtshan pa ye shes lnga'i 'od zer 'bar bar gyur/__s+pha ra Na phaT/__de las 'od zer 'phros sems cad thams cad rdo rje gsum gyi go 'phang la bkod/__sa~M ha ra Na hU~M/__slar 'dus te thim pa 'od zer gyi gong bur gyur/__oM badz+ra sa twa AH__de yongs su gyur pa las bla ma dang gnyis su med pa'i bcom ldan 'das dpal rdo rje sems dpa' sku mdog dkar po gangs kyi ri bo la nyi ma shar ba lta bu'i gzi brjid 'bar ba/__sgeg cing 'dzum la rab tu rgyas pa'i zhal can/__mtshan dang dpe byad kyis mdzes pa/__zhal gcig phyag gnyis pa/__g.yas rdo rje rtse lnga pa thugs kar gsor zhing g.yon dril bu dkur bsten pa'i tshul gyis shes rab ma la 'khyud pa zhabs rdo rje'i skyil mo krung gis bzhugs shing*/__yum rdo rje snyems ma dkar mo gri gug dang thod pa 'dzin pas mgul nas 'khyud pa dang mnyam par sbyor ba/__gnyis ka'ang mnyen lcug 'khril ldem gzhon tshul can/__gsal 'tsher lhun sdug gzi byin 'bar ba ste zhi ba'i nyams dgus rgyas pa/__dar dkar po gser gyi ngang ris can gyi stod g.yogs dang tshi gu'i smad dkris cod pan zi ldir gar gyi phu dung ste dar gyi chas gos lnga dang*/__rin po che'i dbu rgyan snyan cha mgul rgyan se mo do phyag gdub zhabs gdub ska rags do shal te rin po che'i rgyan brgyad kyis mdzes par spras pa/__'od zer mtha' yas mu med par spro zhing*/__bde stong gnyis su med pa'i ngo bor bzhugs pa/__dag pa chos kyi sku las rnam rol gzugs sku'i sgyu 'phrul zhi khro rab 'byams lha'i 'khor lo grangs med par 'char zhing*/__sku gsung thugs mi zad pa rgyan gyi 'khor lo ye shes kyi rol pa ris med pa'i sems can gyi bsam pa dang*/__sangs rgyas thams cad kyi thugs rje chen po'i rkyen ji lta bar 'char ba'i bdag nyid can du gsal bar bsam mo/__de ltar yongs su gsal bar gyur pa'i spyi bor oM dkar po/__mgrin par AHdmar po/__snying gar hU~M sngon po rnams kyis mtshan pa las de bzhin gshegs pa thams cad kyi rdo rje gsum gyi ngo bor gyur par bsam mo/__gnyis pa ye shes kyi 'khor lo spyan drang ba sogs ni/__snying ga'i sa bon las byung ba'i 'od zer gyis ye shes kyi 'khor lo mdun gyi nam mkhar badz+ra sa mA dzaHsa spyan drangs par bsams la/__oM/__phyogs bcu kun na legs bzhugs pa'i:__bcom ldan rgyal ba sras bcas kun:__thugs rje chen pos dgongs mdzod la:__smon lam dbang gis gshegs su gsol:__e h+ye hi ma hA kA ru Ni ka dr-i sh+ya hoH__sa ma ya hoH__sa ma ya s+t+wa~M:__zhes pas spyan drangs/__dzaHhU~M ba~M hoHsa dgug gzhug bcing ba dang dgyes pa bskyed nas dam tshig gi 'khor lo dang gnyis su med par gyur/__de nas thugs ka nas sprul pa'i lha mo rnams kyis bum pa'i bdud rtsis khrus byas shing dbang bskur bar bsams la/__oM hU~M trA~M hrIHAHa b+hi Shiny+tsa hU~MH__oM T+ru~M badz+ra tuSh+ya hoH__zhes dbang bskur bas dri ma thams cad sbyangs/__phung po lnga gnas gyur/__chu'i lhag ma gyen du lud pa las de bzhin gshegs pa rigs lngas dbu brgyan ye shes lnga mngon du gyur pa'i nga rgyal bya'o/__/gsum pa tshogs bsags pa'i rnal 'byor dngos la bdun las/__dang po phyag 'tshal ba ni/__tshogs rten gyi thugs ka nas rang nyid logs su bye bas phyag sogs las rim la 'jug par mos la rang lus grangs med par sprul pas phyag 'tshal bar bsam zhing*/__gang gi drin gyis bde chen nyid/__/skad cig nyid la 'char ba gang*/__/bla ma rin chen lta bu'i sku/__/rdo rje can zhabs pad la 'dud/__/sangs rgyas thams cad 'dus pa'i sku/__/rdo rje 'dzin pa'i ngo bo nyid/__/dkon mchog gsum gyi rtsa ba ste/__/bla ma rnams la phyag 'tshal lo/__/mi rtog rdo rje thabs kyi ye shes ni/__/dmigs med shes rab yum gyi ngang du rtogs/__/thugs rje'i bye brag sna tshogs cir yang ston/__/rdo rje sems dpa' che la phyag 'tshal lo/__/dmigs med chos kyi sku la phyag 'tshal lo/__/longs spyod rdzogs pa'i sku la phyag 'tshal lo/__/cir yang sprul pa'i sku la phyag 'tshal lo/__/mi 'gyur rdo rje'i sku la phyag 'tshal lo/__/mngon par byang chub sku la phyag 'tshal lo/__/dus gsum rgyal ba kun gyis bsgrubs pa yi/__/tshogs gnyis rdzogs shing yon tan mthar phyin pa'i/__/sku dang ye shes tshogs la phyag 'tshal lo/__/phyag byar 'os pa thams cad la/__/zhing rdul kun gyi grangs snyed kyi/__/lus btud pa yis rnam kun tu/__/mchog du dad pas phyag 'tshal lo/__/a ti pU hoH__pra tIts+tsha hoH__zhes pas phyag bya/__gnyis pa mchod pa la/__phyi nang gsang ba de kho na dang bzhi las/__dang po phyi mchod kyi thog mar mchod sprin spyir spro ba ni/__bde bar gshegs so bcom ldan 'das/__/rgyal ba rgya mtsho'i ye shes kyis/__/srid pa'i rgya mtsho mtha' yas kun/__/kun bzang mchod sprin mchog tu rol/__/oM pa na pe nu su ra ta ti pu sarba ta thA ga ta sa ma yo gi sid+d+hi hU~M/__ma hA pU dza pra tIts+tsha hoH__chu gnyis dang nyer spyod rol mo 'bul ba/__oM/__dpag med nam mkha'i khams nyid las/__/mchod yon bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa ar+g+haM pra tIts+tsha hU~M swA hA/__oM/__dpag med nam mkha'i khams nyid las/__/zhabs bsil bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa pA t+yaM pra tIts+tsha hU~M swA hA/__oM/__dpag med nam mkha'i khams nyid las/__/me tog bsam las lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa puSh+pe pra tIts+tsha hU~M swA hA/__oM/__dpag med nam mkha'i khams nyid las/__/bdug spos bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa d+hU pe pra tIts+tsha hU~M swA hA/__oM/__dpag med nam mkha'i khams nyid las/__/mar me bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa A lo ke pra tIts+tsha hU~M swA hA/__oM/__dpag med nam mkha'i khams nyid las/__/dri chab bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__oM gu ru badz+ra sa twa gan+d+he pra tIts+tsha hU~M swA hA/__oM/__dpag med nam mkha'i khams nyid las/__/zhal zas bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa nai bi d+ya pra tIts+tsha hU~M swA hA/__oM/__dpag med nam mkha'i khams nyid las/__/rol mo bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa shab+da pra tIts+tsha hU~M swA hA/__de nas rin chen bdun ni/__mi dbang rin chen sna bdun 'di dag ni/__/sangs rgyas sras dang bcas pa ma lus la/__/bshams shing yid kyis sprul te phul ba yis/__/'gro ba mi zad gter la spyod par shog__/oM sab+ta ma hA rat+na badz+ra pU dzi te AHhU~M/__'dod yon lnga ni/__phyogs dus kun na gzugs sgra dri dang ro/__/reg bya'i khyad par phun sum tshogs pa rnams/__/mos blos bla ma sras bcas la 'bul na/__/bzhes shig bla med grub mchog stsal du gsol/__/oM pany+tsa kA ma gu Na badz+ra pU dzi te AHhU~M/__bkra shis rdzas brgyad 'bul ba ni/__lha yi dbang po lha min g.yul rgyal nas/__/bkra shis lha mo brgyad kyis mchod pa ltar/__/rgyal dbang kun dngos rdo rje sems dpa' la/__/bkra shis rdzas brgyad dag gis mchod par bgyi/__/oM aSh+ta mang+ga la badz+ra pU dzi te AHhU~M/__na bza' 'bul ba/__sna tshogs dbang po'i gzhu ltar rab bkra zhing*/__/gang la reg na bde ba'i rgyur 'gyur ba'i/__/gos bzang rin chen bdag blo sbyong phyir 'bul/__/bzod pa dam pa'i gos kyis brgyan par shog__/oM badz+ra was+t+ra pra tIts+tsha swA hA/__/rgyan 'bul ba/__rgyal ba mtshan dpe'i rang bzhin rgyan ldan phyir/__/rgyan gzhan dag gis brgyan par mi 'tshal kyang*/__/rin chen rgyan mchog phul bas 'gro kun gyis/__/mtshan dpes brgyan pa'i sku mchog thob par shog__/oM rat+na a lang+kAr pra tIts+tsha swA hA/__yid byung gi mchod pa 'bul ba/__oM/__mchod pa'i phyag rgya chen po ni/__sems kyi yid bzhin sprin tshogs kyis/__/phyogs bcu thams cad sangs rgyas zhing*/__/mnyen 'jam reg na bde ba dang*/__/sna tshogs rin po che yi gzhi/__/mdzes par bres shing spras pa dang*/__/kun 'byung rin chen phung por 'bar/__/dbyibs legs rdzing bu bro mchog bsil/__/rin chen khang pa sna tshogs dang*/__/rgyan dang dpag bsam ljon pa'i tshal/__/glu dbyangs tshigs su bcad pa'i sgra/__/bla re rgyal mtshan na bza' gdugs/__/do shal dpung rgyan se mo do/__/bza' dang btung ba'i mchog rnams dang*/__/rang la mdzes par brgyan pa yi/__/lha dang lha mo rdul snyed kyi/__/bro gar la sogs bsam yas kyis/__/phyogs bcu nam mkha'i khams bkang nas/__/dkyil 'khor kun la rgyas par 'bul/__/thugs rjes brtser dgongs bzhes su gsol/__/zhes 'bul/__gnyis pa nang mchod la gsum las/__dang po ni/__gtsang dme'i dri rtog kun bral ba'i:__ra sA ya na sman chen po:__nyon mongs chags pa'i rak+tar bcas:__mnyam pa chen por bzhes su gsol:__sarba pany+tsa a mr-i ta a la la hoH__zhes dang*/__gnyis pa ni/__oM mchod do/__/phyogs bcu dus gsum gyi de bzhin gshegs pa thams cad kyi sku gsung thugs yon tan phrin las mi zad pa rgyan gyi 'khor lo'i bdag nyid khams gsum chos kyi rgyal po bka' drin mnyam med rtsa ba'i bla ma rin po che'i zhal du oM AHhU~M/__chos sku kun tu bzang po'i zhal du oM AHhU~M/__longs sku rdo rje sems dpa'i zhal du.oM AHhU~M/__sprul sku dga' rab rdo rje'i zhal du.oM AHhU~M/__slob dpon 'jam dpal bshes gnyen gyi zhal du=__rig 'dzin shrI siM ha'i zhal du=__slob dpon rdo rje hU~M mdzad zhal du=__paN chen dri med bshes gnyen zhal=__o rgyan pad+ma 'byung gnas zhal du=__lo chen bai ro tsa na'i zhal du=__mkhar chen ye shes mtsho rgyal zhal du=__mnga' bdag khri srong lde'u btsan zhal du=__rig 'dzin 'gyur med rdo rje'i zhal du=__gzhan yang rtsa brgyud kyi dpal ldan bla ma dam pa rnams kyi zhal du=__yi dam dkyil 'khor gyi lha tshogs sangs rgyas dang byang chub sems dpa' dpa' bo mkha' 'gro chos skyong srung ma'i tshogs dang bcas pa rnams kyi zhal du=__khams gsum gyi sems can thams cad dpal ldan bla ma rdo rje sems dpa' mchog gi ngo bor rnam par dag pa rnams kyi zhal du oM AHhU~M/__zhes dang*/__badz+ra a mr-i ta swa dam ku ru Sh+wa me/__zhes lce thog tu myang*/__gsum pa gtor ma 'bul ba ni/__sha lnga bdud rtsi'i snying po can:__bza' bca' btung ba'i tshogs ldan pa'i:__dam rdzas mchog gi gtor ma 'di:__gnyis su med par bzhes su gsol:__ma hA ba liM ta kha kha khA hi:__zhes 'bul/__gsum pa gsang mchod ni/__phyag rgya dang snyoms 'jug gi bde bas dgyes dgur rol par mos la/__mtshan ldan bde ba'i rgyan ldan pa'i:__mi mo rnams kyi reg bya'i mchog:__byin gyis rlobs shig rnal 'byor tshogs:__gsang mchog bde ba'i gnas la rol:__ma hA su ha bod+hi tsit+ta a la la hoH__zhes mchod/__bzhi pa de kho na nyid kyi mchod pa ni/__gdod nas rang rig lha ru dag__/mchod bya mchod byed mchod yul kun/__/mi dmigs spros bral phyag rgya che/__/'di ni mchog tu bde chen nyid/__/ces bla na med pa'i mchod pa'o/__/gsum pa bstod pa ni/__oM/__bla ma dpal ldan rdo rje sems:__bde chen ye shes lnga yi bdag:__dkyil 'khor kun gyi byed po mchog:__de la bdag ni phyag 'tshal lo:__dri med ston ka'i zla ba'i mdog:__rdo rje dang ni dril bu 'dzin:__bde chen snyems mar mnyam sbyor ba'i:__sems dpa' rdo rje khyod la bstod:__gang gi mtshan tsam 'dzin pas kyang :__na ra ka sogs ngan song gi:__sdug bsngal thams cad skyob mdzad pa:__mgon po khyod la phyag 'tshal bstod:__'di ni sangs rgyas thams cad kyi:__yang dag yon tan rgya chen te:__lan gcig tsam zhig brjod pas kyang :__gsang sngags thams cad 'grub par 'gyur:__ces yon tan khyad par can rjes su dran pa'i sgo nas mngon par bstod do/__/bzhi pa dzaba? bzla ba ni/__bdag nyid dkyil 'khor gyi gtso bo las rdo rje sems dpa' yab yum gyi rnam par bye ba'i thugs ka'i sa bon sngags phreng dang bcas pa las byung ba'i 'od zer gyis mdun gyi rdo rje sems dpa' yab yum dang bcas pa'i thugs rgyud bskul/__s+pha ra Na phaT/__bdun bskyed kyi dwangs ma'i thugs srog sngags phreng dang bcas pa las 'od zer nam mkha' gang bar 'phros/__phyogs bcu dus bzhi'i de bzhin gshegs pa sras dang bcas pa thams cad kyi thugs dam bskul/__saM ha ra Na hU~M/__sku gsung thugs kyi byin rlabs dang dngos grub thams cad bsdus/__dkyil 'khor gyi lha la thim/__gzi byin mchog tu 'bar ba'i 'od zer phyogs bcur 'phros/__bdag dang sems can thams cad la phog pas rtog sgrib nyams chag thams cad dag__/dngos grub thams cad thob/__rang snang ye shes kyi 'khor lo dang ro gcig tu gyur par bsams la yi ge drug pa dang*/__yi ge brgya pa sngar bzhin ci nus bzlas pa'i mthar/__oM/__dpal ldan rdo rje sems dpa' kye:__bdag la rjes su chags par mdzod:__skye rga na dang 'chi ba sogs:__'jigs rung srid pa'i sdug bsngal las:__mgon po khyod kyis bdag skyobs shig:__sdig pa kun las rnam grol zhing :__yang dag ye shes sems dpa' che'i:__sku gsung thugs su bdag sgrubs shig:__sa ma ya sid+d+hi a la la hoH__zhes gsol ba btab/__skabs 'dir las sbyor gyi bzlas pa bya bar spro na/__dkyil 'khor gyi lha'i zhal nas sngags kyi sgra dang thugs rje'i 'od zer 'phros pas/__khams gsum thams cad snang bar byas/__ngan song rnams sbyangs/__dmigs yul gtso bor gyur pa'i sems can thams cad sangs rgyas kyi zhing du bsgral bar bsams la/__yi ge brgya pa'i sham bur/__oM da ha da ha sarba na ra ka ga ti he tuM hUM phaT/__oM pa tsa pa tsa sarba pre ta ka ga ti he tuM hU~M phaT/__oM ma tha ma tha sarba tir+Ya ka ga ti he tuM hU~M phaT/__ces btags pa bzlas la bye yungs la'ang phus gdab/__las sbyor bzlas pa yod med gang ltar mthar/__gtso bo rdo rje sems dpa'i zhal nas de bzhin gshegs pa thams cad kyi thugs kyi yang snying yi ge brgya pa zhes bya ba nyams chags dang rtog sgrib thams cad sbyong bar byed pa 'di bzlas pas rnal 'byor pa rtog sgrib can/__nyams chags can/__gsog 'jog can/__bag chags ngan pa can khyed rnams kyi nyams chags thams cad bskangs te ngan song du ltung ba'i las kyi sgrib pa las thar bar 'gyur ro/__/tshe 'di la yang sangs rgyas thams cad kyis sras kyi dam par dgongs nas bsrung zhing skyob par mdzad la/__shi 'phos nas kyang bde bar gshegs pa rnams kyi sras kyi thu bor 'gyur bar gdon mi za'o/__/zhes gnang ba byin par bsam mo/__/dbang bskur gnas lung sogs dang sbrel na bum pa'i dzaba? phye ste/__skyed chog ni mdun bskyed dang dbyer med yin pas zur du mi dgos la/__bzlas pa ni/__bum pa'i gzungs thag nas bzung ste/__rang gi thugs ka nas sngags kyi phreng ba byung*/__gzungs thag la 'khril te bum pa'i nang du song*/__lha yab yum gyi thugs rgyud bskul 'od zer spro bsdus don gnyis mdzad sku'i cha thams cad nas byang sems bdud rtsi'i rgyun babs pas bum pa gang bar bsams la yig brgya ci nus bzlas/__oM AHhU~M gis mchod yon phul bas lha 'od du zhu ba'i bum chu bdud rtsir bsam mo/__lnga pa sdig pa bshags pa sogs yan lag lhag ma rnams ni/__hU~M/__ye shes sku mchog rang bzhin dkyil 'khor ni/__/zla rgyas bzhin du spros pa mi mnga' yang*/__/thugs rje nyi gsal 'od bzhin snyoms mdzad pa/__/'dir gshegs bdag la dgongs shing bzhugs su gsol/__/brjod med shes rab mi g.yo chos kyi sku/__/bde chen longs spyod rdzogs sku rigs lnga'i gtso/__/thugs rje thabs mkhas rgya che rol pa'i lha/__/zhi khro sprul pa'i sku la phyag 'tshal lo/__/dngos su 'byor dang yid kyis rnam sprul pa'i/__/kun tu bzang po bla med mchod sprin gyis/__/mkha' dbyings rnam dag rgya cher yongs bkod de/__/phyi nang gsang ba'i mchod pa rgya mtshos mchod/__/kun tu bzang mo gsang ba'i b+ha ga la/__/rgyal ba'i dkyil 'khor ma lus rab 'byams kun/__/'du 'bral med pa'i ngang du ro gcig pa/__/gnyis med byang chub sems kyis mnyes gyur cig__/sems kyi rang bzhin chos dbyings nam mkha' che/__/chos rnams rnam dag ye nas 'od gsal zhing*/__/rnal 'byor nyid dbyings smra bsam las 'das pa'i/__/mnyam nyid byang chub sems la rtag tu 'dud/__/kun bzang rdzogs chen ye nas brdal ba la/__/phyi nang gsang ba bkod pa'i dkyil 'khor ni/__/snang srid rnam dag lha dang lha mo'i dbyings/__/byung dang 'byung 'gyur yab yum lhun rdzogs rnams/__/gsang chen rab dgyes gzugs can bdag nyid ma/__/mkha' dbyings klong yangs pad+mo 'khyil pa la/__/gnyis med thig le chen por 'od gsal zhing*/__/ma bcos spros med byang chub snying po'i sku/__/cir yang snang ba bde chen g.yung drung lha/__/'du 'bral med pa gsang ba'i dkyil 'khor 'dir/__/bdag nyid chen po rigs lnga yab yum dang*/__/byang chub lcam dral khro bo khro mo'i tshogs/__/rdo rje lha mo tshogs rje tshogs kyi bdag__/rigs lnga dpal chen khro rgyal yab yum bcu/__/gnas dang yul gyi phyag rgya sgo ma bzhi/__/ye shes sprul pa'i lha tshogs mang po dang*/__/ma ltar byams shing sring ltar gdung la sogs/__/legs nyes stangs 'dzin dam tshig rjes gcod ma/__/phyi nang mkha' 'gro rnal 'byor ma yi tshogs/__/dpang gyur rdo rje dam can dgongs su gsol/__hU~M/__thugs rje gdung 'tshob rig 'dzin bdag cag gis/__/'gro ba'i don du byang chub sems bskyed de/__/bla med go 'phang bgrod par bya ba'i phyir/__/bstan pa rgya mtsho so so'i 'dul khrims dang*/__/sku gsung thugs dang mnyam sbyor sdom pa'i mchog__/rdo rje 'da' dka' dam tshig gtan gyi gnyer/__/spyi dang khyad par lhag pa'i dam tshig rnams/__/snga phyir nos shing gnyer du smras so 'tshal/__/yun du mi gtong 'da' bar mi bgyid cing*/__/don las gol zhing ldog sems ma mchis kyang*/__/gdod bya long yod snyam pa'i le lo yis/__/klong du ma gyur rtsal shugs chungs ba dang*/__/shes bzhin mi ldan bag med dbang gyur te/__/sgom la mi brtson bsnyen sgrub g.yel la sogs/__/tshor dang ma tshor ma rig dbang gis na/__/ston pa'i bka' dang dam las 'gal gyur te/__/rnal 'byor gang zhig dam tshig nyams pa dang*/__/skad cig tsam yang 'phrad par mi bya zhes/__/bka' las byung zhing de ltar ma lcogs te/__/gsang sgo 'chol bas dbye bsal dka' ba dang*/__/mngon shes med pas skyon can ma rtogs te/__/nyams dang tshogs 'dres nyams pa bskang ba dang*/__/nyams dang snod min rnams la chos bshad dang*/__/nyams la mi 'dzems nyams pa'i skyon la sogs/__/nyams dang 'grogs shing nyams pa de dag gi/__/nyams grib skyon gyis gos par gyur to 'tshal/__/tshe 'di'i rkyen dang yun gyi sgrib gyur rnams/__/rab gnong 'gyod pa'i sems kyis mthol lo bshags/__/byams pa'i thugs brtses bdag la dgongs nas kyang*/__/gnyis med dbyings su mi 'gyur bdag bkod de/__/dmigs med btang snyoms ngang la bzhugs nas kyang*/__/gnyis med don gyi tshangs pa stsal du gsol/__/don dam dmigs med spros las 'das pas na/__/rnam rtog gang yang dmigs par mi 'gyur zhing*/__/kun rdzob sgyu ma tsam gyi dbang gis na/__/nongs pa mchis na rab gnong bzod par gsol/__/zhes pas sdig sgrib thams cad ye nas rang bzhin med pa'i dbyings su dag par bsam mo/__/gang zhig thog med srid pa'i chu klung du/__/ma lus kun rtog gis bsags rnyog pa rnams/__/thugs rje che ldan spyan sngar de dag ni/__/cho ga bzhin du thams cad bshags par bgyi/__/rdzogs sangs rgyas dang byang chub sems dpa' dang*/__/'phags pa gzhan gyis dge ba gang mdzad pa/__/ma lus 'gro ba'i bsod nams rgya mtsho'i tshogs/__/de dag kun la rjes su yi rang ngo*/__/mos dang bsam pa ji bzhin zab pa dang*/__/rgya che'i chos 'khor chad pa med par bskul/__/sprul pa 'gro la sman slad rtag bzhugs gsol/__/bsod nams bla med byang chub phyir bsngo'o/__/drug pa dam bca' ba ni/__rgyas par na rdo rjai rtse gcig pa'i phyag rgya snying gar bcings te lhag pa'i bsam pa brtan pos/__oM/__rnal 'byor dbang po ye shes mthar phyin pa/__/'gro la phan mdzad thugs rjes dbang bsgyur zhing*/__/srid pa gsum gyi gnyen gyur gcig pu pa/__/lha yi lha khyod bdag la dgongs su gsol/__/bde bar gshegs pa'i sprul pa rgya mtsho dang*/__/rnal 'byor dbang phyug grub pa'i tshogs chen po/__/lha dang lha min sngags 'chang dam tshig can/__/kun nas 'dus pa rnams kyang dgongs su gsol/__/bdag ni rgyal srid mtho ris longs spyod dang*/__/'dod pa'i yon tan bdag sgrub ma lags te/__/'gro la snying brtse kho nas don brtson pa/__/'di la kun mkhyen khyod ni dpang du gsol/__/mgon po ye shes sgrib pa mi mnga' bas/__/bdag gi lhag pa'i bsam pa khyed kyis mkhyen/__/'phags mchog spyan sngar ji ltar dam bcas pa/__/sun par mi bgyi mgon khyod bslu ma lags/__/snying nas bdag ni khe dang grags la sogs/__/g.yo dang zang zing sems ni gtan spangs nas/__/gzhan don sgrub pa gcig pu'i sems bzhag ste/__/rnal 'byor spyod pa chen po bdag gis spyod/__/kun tu bzang po bla na med pa yi/__/byang chub mchog tu bdag gis sems bskyed de/__/don dam dang ni kun rdzob byang chub sems/__/deng nas tshul bzhin yongs su bzung bar bgyi/__/srog chags thams cad gal te bdud gyur nas/__/dum bur stong du bdag gi lus gtubs kyang*/__/byang chub sems mchog shes rab snying rje dang*/__/yi dam rgyal ba khyed ni yongs mi spong*/__/rdo rje'i dam tshig chen po rnams dang ni/__/rdo rje slob dpon rdo rje mched lcam dang*/__/gzhan yang theg pa mchog la zhugs pa rnams/__/srog gi phyir yang mi gtong ci nus bsrung*/__/'khor ba bdag med sgyu ma'i rang bzhin la/__/bdag ni 'jigs pa ci yang ma mchis te/__/ma rig skye bo rnams kyi don slad du/__/phyi mthar thug gi bar du gnas par sprau/__/gzhan don 'khor ba rnams su spyod pa na/__/byang chub spyod pa rlabs chen bdag gis spyad/__/'gro drug sems can rnams la phan gdags phyir/__/rang dbang du ni skye ba blang bar bgyi/__/bdag ni yongs su bzung ba'i 'jig rten nam/__/mya ngan 'das la spro ba ma mchis te/__/gang dang gang du sdug sngal gnas rnams su/__/bskal pa rgya mtshor gnas shing phan par bgyi/__/srid par yun ring dus su brtson pa ni/__/byang chub sems dpa'i yi dam lags pas na/__/ji srid ngan song stongs par ma gyur pa/__/de srid bdag gis skyo ba'i sems mi bskyed/__/shes rab thabs kyis 'gro ba'i don bgyid pa/__/snying rje'i longs spyod de las ma mchis pas/__/sems dmyal yi dwags gshin rje'i 'jig rten yang*/__/lha yi dga' tshal lta bur blta bar bgyi/__/'gro la thugs brtses dpal gyi mgur nas gsungs/__/rnal 'byor dam chos bdud rtsi mchog rnams ni/__/bdag gis 'jig rten thug pa ma mchis par/__/ji ltar 'tshams pa bzhin du rgyas par bgyi/__/srid pa las dang rkyen gyi dbang gyur te/__/gang dang gang du dam chos 'jig pa der/__/me tshogs spu gri'i so yang brgal nas ni/__/phyi mthar thug gi bar du dam chos bzung*/__/bla med byang chub mchog tu sems bskyed de/__/sgrub pa mchog la zhugs pa'i skye bo la/__/tshe rabs rnams su mthu rtsal ci mchis kyis/__/skyes chen rnams kyi dgongs pa rtag tu bskang*/__/dam pa'i chos dang sgrub pa'i gegs gyur pa/__/mi dang mi min gdug pa gang yang rung*/__/bdag gis zhi dang khro bo'i phrin las kyis/__/yongs su zhi zhing rnam par gzhom par bgyi/__/rnal 'byor mchog gi theg chen bla med dang*/__/rdo rje rgyal po khyod la brten nas ni/__/sangs rgyas zhing sbyang 'gro la sman slad du/__/byang chub snying po bdag gis rtogs par bgyi/__/bdag ni 'phags mchog phyag rgya mngon sprul te/__/gal te skabs med 'chi ba'i dus byung tshe/__/gsang sngags mgon po ye shes dkyil 'khor can/__/khyed kyi zhabs kyi drung du mchi bar bgyi/__/srid gsum sdug bsngal ci 'dra khyed kyis mkhyen/__/dmyal tshogs med dpung zhi bar bgyid la sogs/__/sems can don la myur du bdag mchi na/__/dam pa rnams kyis nus mthu stsal du gsol/__bsdu na/__oM/__bde bar gshegs pa khyed ci 'dra/__/de 'dra kho nar bdag gyur cig__/spyod pa rmad byung bsam yas pa/__/'gro la phan phyir bdag gis spyad/__/byang chub sems mchog dam pa dang*/__/sku gsung thugs kyi phyag rgya 'di/__/srog gi phyir yang mi gtong na/__/rdo rje rgyal pos byin rlabs mdzod/__/dus ngan tha ma'i 'jig rten 'dir/__/sangs rgyas mdzad dka' bdag gis bsgrub/__/byang chub spyod dka' bdag gis spyad/__/rdo rje rnal 'byor dkyil 'khor 'dir/__/bdag cag bsam pa 'grub gyur cig__/ces lhag pa'i bsam pa rtse gcig pas dam 'cha'o/__/bdun pa ni/__skong gi cho ga bya bar spro na/__skong chen lnga dag gyur dang bcas pa dong sprugs kyi cho gar bshad pa bzhin skabs 'dir bya ste/__sman gtor rak+ta mar me rnams lha grangs sam/__gtor ma dkar dmar gnyis dang sman rag mar me sna re tsam bsnan pas kyang rung la/__gang ltar kyang skong ba bya ba la bdun las/__/dang po rtogs skong ni/__rang bzhin bden pa dbyer med lhag pa'i chos sku chen por ro mnyam par bltas la/__hU~M/__bskang ngo kalpas thugs dam bskang*/__/dngos po stong nyid klong du bskang*/__/snang ba ye shes klong du bskang*/__/gsal ba shes rab klong du bskang*/__/sdug bsngal chos nyid klong du bskang*/__/skye ba med pa'i dbyings su bskang*/__/'gag pa med pa'i mkha' la=__/skye 'gag gnyis med klong du=__/nyams chags skongs shing rtog sgrib dag__/dbang dang dngos grub stsal du gsol/__gnyis pa bdud rtsis skong ba ni/__hU~M/__bskang ngo bdud rtsi'i thugs dam bskang*/__/kun gzhi klong yangs b+hany+dza ru/__/byang chub sems kyi bdud rtsis bskang*/__/'di yang rang byung bdud rtsi ste/__/dmigs med chos sku'i thugs dam bskang*/__/gdangs gsal 'bar ba'i b+hany+dza ru/__/ye shes sgrib med bdud rtsis bkang*/__/'di yang rang byung bdud rtsi ste/__/longs spyod rdzogs sku'i thugs dam bskang*/__/mchog gi 'od gsal b+hany+dza ru/__/thig le 'bar ba'i bdud rtsis bkang*/__/'di yang rang byung bdud rtsi ste/__/rgyal ba sprul sku'i thugs dam bskang*/__/ye shes rtsa lnga'i b+hany+dza ru/__/skye med a dkar bdud rtsis bkang*/__/'di yang rang byung bdud rtsi ste/__/zhi ba'i lha tshogs thugs dam bskang*/__/dpa' bo 'bru lnga'i b+hany+dza ru/__/shes rab rang gsal bdud rtsis bkang*/__/'di yang rang byung bdud rtsi ste/__/khro bo'i lha tshogs thugs dam bskang*/__/bdud rtsi sman gyi dam tshig 'dis/__/mchod 'os rgya mtsho'i thugs dam bskang*/__/nyams chags skongs shing rtog sgrib dag__/dbang dang dngos grub stsal du gsol/__/ma hA pany+tsa a mr-i ta khA hi/__gsum pa gtor mas skong ba ni/__hU~M/__bskang ngo gtor mas thugs dam bskang*/__/b+hany+dza 'bar ba'i gtor gzhong du/__/shangs kyi rlung sgrom dpal bshos btsugs/__/'khor lo 'bar ba'i mtheb kyus bskor/__/sgron ma mig gi dza gad stsal/__/dbang po lnga yi rak+tas brgyan/__/'di yang rang byung gtor ma ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/nyi zla kha sbyor gtong gzhong du/__/tsit+ta 'bar ba'i dpal bshos btsugs/__/pad+ma 'dab brgyad mtheb kyus bskor/__/rnam shes tshogs brgyad dza gad stsal/__/rtsa chen bzhi yi rak+tas brgyan/__/'di yang rang byung gtor ma ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/khyab brdal pags pa'i gtor gzhong du/__/rus pa rang snang dpal bshos btsugs/__/rang snang sha yi mtheb kyus bskor/__/bkrag dang mdangs kyi dza gad stsal/__/khrag dang chu ser rak+tas brgyan/__/'di yang rang byung gtor ma ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/khog pa stong pa'i gtor gzhong du/__/mchin pa rang snang dpal bshos btsugs/__/glo mtsher mkhal ma'i mtheb kyus bskor/__/gu h+ya nang khrol dza gad stsal/__/rang snang mkhris pa'i rak+tas brgyan/__/'di yang rang byung gtor ma ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/ba liM 'dod yon dam tshig 'dis/__/mchod 'os rgya mtsho'i thugs dam bskang*/__/nyams chags skongs shing rtog sgrib dag__/dbang dang dngos grub stsal du gsol/__/ma hA ba liM ta khA hi/__bzhi pa rak+tas skong ba ni/__hU~M/__bskang ngo rak+tas thugs dam bskang*/__/spyi bo bde chen b+hany+dza ru/__/sdug bsngal rnam rtog rak+tas bkang*/__/'di yang rang byung rak+ta ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/mgrin pa longs spyod b+hany+dza ru/__/sna tshogs yid kyi rak+tas bkang*/__/'di yang rang byung rak+ta ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__snying ga chos kyi b+hany+dza ru/__/bsam pa blo yi rak+tas bkang*/__/'di yang rang byung rak+ta ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/lte ba sprul pa'i b+hany+dza ru/__/nyon mongs srid rtsa'i rak+tas bkang*/__/'di yang rang byung rak+ta ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__gsang ba bde skyong b+hany+dza ru/__/bde ba thig le'i rak+tas bkang*/__/'di yang rang byung rak+ta ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/rak+ta 'bar ba'i dam tshig 'dis/__/mchod 'os rgya mtsho'i thugs dam bskang*/__/nyams chags skongs shing rtog sgrib dag__/dbang dang dngos grub stsal du gsol/__/ma hA rak+ta khA hi/__lnga pa sgron mes skong ba ni/__hU~M/__bskang ngo sgron mes thugs dam bskang*/__/brdal khyab pags pa'i kong bu ru/__/khrag dang chu ser mar khus gtams/__/sha dang rus pa'i sdong bu la/__/rang gsal bkrag mdangs zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams thugs dam bskang*/__/dung chen 'bar ba'i kong bu ru/__/go ro tsa na'i mar khus gtams/__/gsal byed rtsa lnga'i sdong bu la/__/dbang po sgo lnga'i zhun mar sbar/__/'di yang rang byung sgron me ste/__bla ma rig 'dzin mchog gsum dang*/__/zhi khro rab 'byams=__tsit+ta 'bar ba'i kong bu ru/__/snying tshil dkar dmar mar khus gtams/__/pad+ma 'dab brgyad sdong bu la/__/rnam shes tshogs brgyad zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams=__/a ba d+hu ti'i kong bu ru/__/rang gsal 'od kyi mar khus gtams/__/'khor lo bdun brtsegs sdong bu la/__/byang chub sems kyi zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams=__/mi shigs thig le'i kong bu ru/__/skye med ye shes mar khus gtams/__/rtsa phran bcu gnyis sdong bu la/__/rig pa rang byung zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams=__ye shes rtsa lnga'i kong bu ru/__/a dkar rtsa gcig mar khus gtams/__/ye shes 'od zer sdong bu la/__/shes rab 'bru lnga'i zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams=__mchog gi 'od gsal kong bu ru/__/gdangs gsal 'od kyi mar khus gtams/__/thig le 'bar ba'i sdong bu la/__/ye shes lnga yi zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams=__kun gzhi klong yangs kong bu ru/__/chos kyi dbyings kyi mar khus gtams/__/byang chub sems kyi sdong bu la/__/sku lnga lhun grub zhun mar sbar/__/'di yang rang byung sgron me ste/__/bla ma rig 'dzin mchog gsum dang*/__/zhi khro rab 'byams=__sgron me 'bar ba'i dam tshig 'dis/__/mchod 'os rgya mtsho'i thugs dam bskang*/__/nyams chags skongs shing rtog sgrib dag__/dbang dang dngos grub stsal du gsol/__/dI pa pra tits+tsha swA hA/__oM e hoHshud+d+he shud+d+he/__ya~M hoHshud+d+he shud+d+he/__ba~M hoHshud+d+he shud+d+he/__la~M hoHshud+d+he shud+d+he/__ra~M hoHshud+d+he shud+d+he/__a A swA hA/__chags nyams dang rtog sgrib thams cad shAn+tiM ku ru swA hA/__zhes khrus bdun gyi rim pa lan bdun du bya'o/__/drug pa zhi ba gnas dag gi skong ba ni/__oM/__yid kyi rnam shes gnas dag pa/__/kun tu bzang po'i thugs dam bskang*/__/chos kyi ngo bo gnas dag pa/__/kun tu bzang mo'i thugs dam bskang*/__/phung po lnga po gnas dag pa/__/rgyal ba yab lnga'i thugs dam bskang*/__/'byung ba lnga po gnas dag pa/__/rgyal ba yum lnga'i thugs dam bskang*/__/rnam shes tshogs brgyad gnas dag pa/__/sems dpa' brgyad kyi thugs dam bskang*/__/rnam shes yul brgyad gnas dag pa/__/sems ma brgyad kyi thugs dam bskang*/__/lus kyi chos bzhi gnas dag pa/__/khro bo bzhi yi thugs dam bskang*/__/rtag chad mu bzhi gnas dag pa/__/khro mo bzhi yi thugs dam bskang*/__/nyon mongs drug po gnas dag pa/__/thub pa drug gi thugs dam bskang*/__/bdun pa khro bo gnas 'gyur gyi skong ba ni/__hU~M/__kun gzhi yid chos gnas gyur pa/__/dpal chen yab yum thugs dam bskang*/__/nyon mongs dug lnga gnas gyur pa/__/khrag 'thung yab lnga'i thugs dam bskang*/__/'byung ba lus lnga gnas gyur pa/__/khrag 'thung yum lnga'i thugs dam bskang*/__/rnam bzhi'i rtog pa gnas gyur pa/__/he ru ka bzhi'i thugs dam bskang*/__/skye gnas bzhi po gnas gyur pa/__/kro d+hI rigs bzhi'i thugs dam bskang*/__/rnam 'gyur tshogs brgyad gnas gyur pa/__/khro mo brgyad kyi thugs dam bskang*/__/rnam 'gyur yul brgyad gnas gyur pa/__/phra men brgyad kyi thugs dam bskang*/__/rtag chad mtha' bzhi gnas gyur pa/__/sgo ma bzhi yi thugs dam bskang*/__/sna tshogs rtog pa gnas gyur pa/__/dbang mo nyer brgyad thugs dam bskang*/__/mi shigs sku yi thugs dam bskang*/__/'gag med gsung gi thugs dam bskang*/__/'gyur med thugs kyi thugs dam bskang*/__/yon tan mi zad thugs dam bskang*/__/phrin las rgyan gyi thugs dam bskang*/__/ye shes 'khor lo'i thugs dam bskang*/__/nyams chag thams cad skongs gyur cig__/rtog sgrib thams cad dag gyur cig__/bskangs gyur dbang dang dngos grub stsol/__zhes pas phyi nang gsang ba'i 'dod pa'i yon tan thams cad 'khor gsum mi rtog pa ye shes kyi dbyings su ro mnyam par bskang ba'o/__/gsum pa byin rlabs dbang gi rnal 'byor la gnyis las/__dang po rang don bdag 'jug ni/__bdag gi rang bzhin ye shes kyi 'khor lor rdzogs pa bla ma dang dkyil 'khor gyi bdag po dbyer med pa dbang len bya'i yul la/__rnam 'gyur glo bur gyi 'khrul ngo rnam smin bag chags kyi rten slob bu'i tshul du byas nas 'jug pa ste/__dang po ji ltar bltams pa sogs khrus byas/__sa gzhi spos chus sogs maN+Dal phul/__dpal ldan rdo rje sems dpa' kye:__bdag la rjes su chags par mdzod:__skye rga na dang 'chi ba sogs:__'jigs rung srid pa'i sdug bsngal las:__mgon po khyod kyis bdag skyobs shig:__sdig pa kun las rnam grol zhing :__yang dag ye shes sems dpa' che'i:__sku gsung thugs su bdag sgrubs shig:__sa ma ya sid+d+hi a la la ho:__zhes lan gsum gsol ba btab/__bla ma dpal ldan rdo rje sems:__mchog gsum rgyal ba sras bcas la:__rnam kun btud de phyag 'tshal zhing :__phyi nang mchod pa rgya mtshos mchod:__sdig pa las ni ldog bgyi zhing :__bsod nams kun la rjes yi rang :__rtag tu chos 'khor bskor ba dang :__'gro gnas bar du bzhugs slad du:__bdag ni gus pas gsol ba 'debs:__bsod nams gang des mkha' mnyam 'gro:__bla med byang chub gnas thob shog:__zhes yan lag bdun gyis tshogs bsag__/sdom bzung ni/__rgyas par na sdom pa gsum sngar thob la dmigs su smos pa'i gso sbyang dang gsar 'jug gi dmigs phyed pa'i don du/__bde gshegs sras bcas bdag la dgongs/__/bdag ming rdor sems zhes bgyi bas/__/deng nas srog gcod mi bya zhing*/__/gzhan gyi nor yang blangs mi bya/__/'khrigs pa'i chos kyang mi spyad cing*/__/rdzun gyi tshig kyang mi smra'o/__/skyon ni mang po nyer brten pa'i/__/chang ni yongs su spangs bar bya/__/khri gdan che mtho mi bya zhing*/__/de bzhin dus ma yin pa'i zas/__/dri dang phreng ba rgyan dang ni/__/glu dang gar sogs spang bar bya/__/ji ltar dgra bcom rtag tu ni/__/srog gcod la sogs mi byed ltar/__/de bzhin srog gcod la sogs spang*/__/bla med byang chub myur thob shog__/lan gsum gyis so thar/__bde gshegs sras bcas bdag la dgongs/__/bdag ming rdor sems zhes bgyi bas/__/ji ltar sngon gyi bde gshegs kyis/__/byang chub thugs ni bskyed pa dang*/__/byang chub sems dpa'i bslab pa la/__/de dag rim bzhin gnas pa ltar/__/de bzhin 'gro la phan don du/__/byang chub sems ni bskyed bgyi zhing*/__/de bzhin du ni bslab pa la'ang*/__/rim pa bzhin du bslab par bgyi/__/lan gsum gyis byang sdom/__sras bcas sangs rgyas thams cad dang*/__/dpa' bo rnal 'byor ma rnams kun/__/thams cad bdag la dgongs su gsol/__/rig pa 'dzin pa bdag gis ni/__/dus 'di nas nas ni bzung nas su/__/ji srid byang chub snying po'i bar/__/ji ltar dus gsum mgon po rnams/__/byang chub tu ni nges mdzad pa'i/__/byang chub sems ni bla med mchog__/dam pa bdag gis bskyed par bgyi/__/tshul khrims kyi ni bslab pa dang*/__/dge ba'i chos ni sdud pa dang*/__/sems can don byed tshul khrims gsum/__/so sor brtan por bzung bar bgyi/__/sangs rgyas chos dang dge 'dun te/__/bla na med pa'i dkon mchog gsum/__/sangs rgyas rnal 'byor las skyes pa'i/__/sdom pa deng nas brtan por bzung*/__/rdo rje rigs mchog chen po la/__/rdo rje dril bu'i phyag rgya yang*/__/yang dag nyid du bzung bar bgyi/__/rin chen rigs mchog chen po yi/__/dam tshig yid du 'ong ba la/__/nyin re bzhin du dus drug tu/__/sbyin pa rnam bzhi rtag tu sbyin/__/byang chub chen po las byung ba'i/__/pad+ma'i rigs chen dag pa la/__/phyi nang gsang ba'i theg pa gsum/__/dam pa'i chos ni ma lus bzung*/__/las kyi rigs mchog chen po la/__/sdom pa thams cad ldan par ni/__/yang dag nyid du bzung bar bgyi/__/mchod pa'i las kyang ci nus bgyi/__/byang chub sems ni bla na med/__/dam pa bdag gis bskyed bgyi nas/__/sems can kun gyi don gyi phyir/__/bdag gis sdom pa ma lus bzung*/__/ma bsgral ba rnams bsgral bar bgyi/__/ma grol ba rnams grol bar bgyi/__/dbugs ma phyin rnams dbyugs dbyung zhing*/__/sems can mya ngan 'das la 'god/__/lan gsum gyis sngags sdom bcas so so rgyas pa'am/__bsdu na/__bde gshegs sras bcas bdag la dgongs/__/bdag ming 'di zhes bgyi ba yis/__/byang chub snying por mchis kyi bar/__/so sor thar dang byang chub sems/__/rig 'dzin nang gi sdom pa'i tshogs/__/ma lus yongs su bzung bar bgyi/__/zhes pas sdom pa bzung*/___bdag 'jug skabs sbyor ba sdig sgrib dag byed kyi dbang mi dgos pas ye shes pa dbab pa ni/__lus gnad chos bdun ldan bca'/__ngag gnad rlung kha sbyor du 'ching*/__dmigs gnad rang nyid dpal ldan rdo rje sems dpa' yab yum du gsal ba'i snying gar ye shes sems dpa' rdor sems yab yum rjes su chags pa'i sbyor bas snyoms par zhugs pa'i bde ba'i sgra dang 'od zer gyis sangs rgyas dang byang chub sems dpa' dpa' bo rnal 'byor ma'i tshogs thams cad dpal rdo rje sems dpa' yab yum gyi sku phyag rgya/__gsung yig 'bru/__thugs phyag mtshan gyi rnam par kha char bu yug 'tshubs pa bzhin du spyan drangs te snying ga nas sib sib thim par mos la khyad par gyi rdzas dud bdug__/DA dril 'khrol zhing rol mo sna tshogs kyi sgra sbyar te yig brgya'i mthar/__oM dz+nyA na A be sha ya a a:__ra ra ra ra tsA la ya tsA la ya hU~M AHhaHdz+haiM:__zhes drag tu bzla zhing dbab/__phebs pa na/__oM tiSh+Tha badz+ra zhes pas brtan par bya'o/__/de nas dngos gzhi'i don du maN+Dal sngon du 'gro bas/__byang chub rdo rjes sangs rgyas la/__/mchod sbyin ji ltar stsal ba ltar/__/bdag kyang skyob pa'i don gyi phyir/__/nam mkha'i rdo rje deng bdag stsol/__/zhes lan gsum gyis gsol ba btab/__slob dpon gyi thugs ka nas 'od zer lcags kyu lta bu 'phros pas gdan gsum tshang ba'i dbang gi lha tshogs thams cad mdun gyi nam mkhar badz+ra sa mA dzaHsa spyan drangs/__ar+g+haM sogs chu gnyis nyer spyod rol mor bcas pas mchod nam mkha' gang ba'i dbang gi lha tshogs rnams kyis bkra shis kyi rnam pa du ma dang ldan pas rin po che'i bum pa bdud rtsi'i chu rgyun gyis gang bas dbang bskur bar mos la/__oM/__stong gsal chos dbyings bum pa na:__bde chen rgyal ba'i dkyil 'khor gnas:__skal ldan khyed la dbang bskur bas:__bag chags dri ma kun byang shog:__oM ka lA sha a b+hi Shiny+tsa hU~M:__zhes bum pa spyi bor bzhag cing bum chu blud la/__de ltar bum pa bzang po las byung ba'i ye shes lnga'i rang bzhin can gyi bdud rtsi'i chu rgyun gyis dbang bskur bas/__nyon mongs pa lnga sbyangs/__phung po lnga sangs rgyas lngar gnas gyur/__ye shes lnga mngon du byas/__dbang rtags su de bzhin gshegs pa rigs lngas dbu brgyan par bsam/__de ltar bum pa'i dbang bskur bas/__lus kyi dri ma dag lam bskyed rim sgom pa la dbang*/__ji ltar snang ba thams cad lha'i 'khor lor 'char ba'i ye shes mngon du byas/__'bras bu sprul sku thob pa'i skal ba can du byas pa'o/__/gsang dbang ni/__bla ma dpal rdo rje sems dpa' yab yum rjes su chags pa'i sbyor bas snyoms par zhugs pa'i kun da byang chub kyi sems lhan cig skyes pa'i rten du gyur pa thod pa'i bdud rtsi dang ro gcig pa lce thog tu bzhag la/__AH__mtshan ldan rdo rje'i kA pA lar:__bde stong rol pa'i byang sems gnas:__skal ldan khyod la dbang bskur bas:__bde chen ye shes rgyas par shog:__oM bo d+hi tsit+ta ma hA su kha hU~M:__zhes bdud rtsi myangs pas rtsa thams cad bdud rtsis gang*/__dug gsum gyi rnam rtog 'gags/__bde ba'i ye shes skyes par bsam/__de ltar gsang ba'i dbang bskur bas/__ngag gi dri ma dag__/lam rang lus bde ba chen po sgom pa la dbang*/__sgyu ma chu zla lta bur bdag byin gyis brlabs pa'i ye shes mngon du byas/__'bras bu longs sku thob pa'i skal ba can du byas pa'o/__/shes rab ye shes ni/__bde stong dbyer med mtshon byed me long sin+d+hU ra'i maN+Dal can slob ma'i lag tu gtad/__lte ba'i yig 'bru las srin lag gis blangs pa'i thig le snying gar byugs pas/__gzugs dang lang tsho rdzogs pa'i shes rab ma snyems ma'i ngo bo can pang du 'khod par bsams la/__hU~M/__'di de sangs rgyas thams cad kyi:__bla med byang chub mchog gi lam:__skal ldan khyod la dbang bskur bas:__dga' bzhi'i ye shes rgyas par shog:__karma mu dra dz+nyA na sid+d+hi hU~M:__zhes 'du shes gsum ldan gyis rig ma dang mnyam par sbyar bas dga' ba bzhi'i rim pas lhan skyes kyi bde ba brtan par bsams la/__oM sarba ta thA ga ta a nu rA ga Na badz+ra swa b+hA wa At+ma ko\u0f85haM/__zhes brjod cing bakhyud rgya bya/__de ltar shes rab ye shes kyi dbang bskur bas/__yid kyi dri ma dag__/lam pho nya sgom pa la dbang*/__chos thams cad kyi rang bzhin bde ba chen por rtogs pa'i ye shes mngon du byas/__'bras bu chos sku thob pa'i skal ba can du byas pa'o/__/bzhi pa ni/__rang byung gi ye shes gsal la mi rtog pa'i mtshon byed shel rdo bstan la/__hoH__thog mtha' med pa rig pa'i gshis:__gzung 'dzin gang du'ang mi dmigs shing :__stong pa'i ye shes bde bar 'char:__dri med shel las 'ja' tshon bzhin:__oM d+harma d+hA tu a ti hoH__zhes pas gsum pa'i mthar rtogs pa'i rang byung lhan cig skyes pa'i ye shes gsal la mi rtog pa'i rang mdangs bskyangs la cung zad mnyam par bzhag__/de ltar dbang bzhi pa bskur bas/__bag chags kyi dri ma dag__/lam khregs chod thod rgal sgom pa la dbang*/__shin tu rnam par dag pa lhan cig skyes pa'i bde chen gyi ye shes mngon du byas/__'bras bu ngo bo nyid sku thob pa'i skal ba can du byas pa'o/__/de dag gi mtha' rten du yig brgya'i bzlas lung ni/__slob dpon gyi thugs ka nas sngags kyi phreng ba thon slob ma'i khar zhugs te snying gar thim par bsams la yang snying lan bdun yig brgya lan gsum brjod la bsgom bzlas kyi dam bca' blang*/__gtso bos ji ltar bka' stsal pa/__/de dag thams cad bdag gis bgyid/__ces dam bcas te/__deng nas brtsams te bdag bran du/__/khyed la bdag ni 'bul lags na/__/khyed kyi slob mar bzung ba dang*/__/bdag gi lus kyang bzhes su gsol/__/ces dang gtang rag gi maN+Dal/__sa gzhi spos chu sogs/__'bul bar bya'o/__/gzhan la dbang bskur ba dang 'brel na spros pa 'tshams pa'i phyir/__bdag nyid dkyil 'khor gyi lha dang rang bzhin dbyer med du bsgoms nas rig pa'i me tog dor ba nyid don gyis dkyil 'khor du zhugs pa yin pas/__me tog 'thor ba dang bcas/__oM badz+ra sa ma ya oM/__AM badz+ra sa ma ya AM/__hU~M badz+ra sa ma ya hU~M/__swA badz+ra sa ma ya swA/__hA badz+ra sa ma ya hA/__zhes me tog phul bas/__bdag dang dkyil 'khor pa'i sku gsung thugs yon tan phrin las rnams gnyis su med par gyur par bsams te/__'jug bya'i dkyil 'khor dang bdag gi sku gsung thugs yon tan phrin las te 'bras chos lnga po dbyer med ro gcig tu bsam pa'o/__/oM ye shes rgyal po sku gsung thugs/__/yon tan phrin las rmad po che/__/de nyid du ni mnyam sbyor bas/__/phyag rgya chen por bdag sbyor cig__/oM badz+ra sa ma ya hU~M/__oM badz+ra sa ma ya s+t+wa~M/__oM badz+ra sa ma ya hoH__zhes dngos grub bskul zhing bstim/__dkyil 'khor gyi lha la thal mo sbyar bas btud de/__oM/__rdo rje ye shes thob byed pa'i/__/de bzhin gshegs pa thams cad kyi/__/snying po'i dkyil 'khor chen po 'dir/__/bdag gi slob ma 'jug par 'tshal/__/zhes gsol bas gnang ba byin par bsam/__dbang bskur gyi tshe bdag 'jug rgyas par blangs kyang gnang ba zhu ba ni nges par bya dgos so/__/gnyis pa gzhan don slob ma la dbang bskur ba'i cho ga ni logs su 'byung ba ltar shes par bya'o/__/gsum pa rjes kyi cho ga la bzhi las/__dang po tshogs mchod ni/__dam rdzas su 'os pa'i bza' btung gi yo byad mngon par bshams la/__bsang chu dang bdud rtsis gtor nas/__oM sarba dra byam bi sho d+ha ni hUM phaT/__ra~M ya~M kha~M/__rang gi thugs ka'i hU~M las ra~M ya~M kha~M 'phros pas ma dag pa'i dngos 'dzin thams cad bsregs gtor bkrus te stong par gyur/__stong pa'i ngang las tshogs gzhong pad+ma 'bar bar tshogs rdzas rigs lnga yab yum gyi dam tshig chen po'i rang bzhin 'dod yon gyi rnam pa cir yang 'char bar bsams la/__oM AHhU~M ha hoHhrIH__zhes mang du bzlas pas byin gyis brlab/__tshogs zhing spyan 'dren pa ni/__oM/__bsod nams ye shes tshogs rdzogs shing*/__/rang rig mtha' dbus med pa'i dkyil/__/ye shes bzhi 'phro 'khor lo'i tshul/__/tshogs mchog dkyil 'khor gshegs su gsol/__/oM e h+ye hi ma hA kA ru Ni ka dr-i sh+ya hoH__sa ma ya hoH__sa ma ya staMH__zhes spyan drangs/__oM gu ru badz+ra sa twa puSh+pe pra tIts+tsha swA hA nas/__shab+da'i bar dang*/__oM rU pa kA ma gu Na pra tIts+tsha swA hA nas/__shAp+da/__gan+d+he/__ra sa/__spar+she sogs nyer spyod 'dod yon gyis spyi mchod la/__tshogs phud cha gsum du spros nas/__dang po mchod pa ni/__gzugs sgra dri ro reg ldan pa'i:__'dod yon tshogs kyi mchod pa ni:__gus pa'i blo yis 'bul lags na:__dgyes pa'i gar gyis bzhes su gsol:__ga Na tsakra pU dza khA hiH__bar ba bshags pa ni/__thog med dus nas da lta'i bar:__sgo gsum mi shes bag med pas:__nyams chags 'gal 'khrul ci mchis pa:__de dag thams cad bshags par bgyi:__zhes dang yig brgya bzla/__tha ma bsgral bstab ni/__badz+ra ma hA shrI he ru ko\u0f85haM/__rang nyid rdo rje khro bo'i skur gyur/__na mo/__dkon mchog gsum la phyag 'tshal lo/__/dkon mchog gsum gyi bka' bden pa dang*/__/chos nyid rnam par dag pa'i=__chos can rgyu 'bras bslu ba med pa'i=__zhi khro sgyu 'phrul rnam par rol pa'i lha tshogs rnams kyi=__sprul pa yang sprul phyag brnyan dang bcas pa rnams kyi bka' bden pa dang*/__bden pa chen po'i mthus/__ma rungs pa'i sems can bsgral ba'i zhing du gyur pa thams cad mtshan ma rdzas kyi rten 'di la mchis par gyur cig__/ces bden pa'i stobs brjod nas/__nr-i ya~M dzaHnr-i badz+ra ang+ku sha dzaH__tri ya~M dzaHtri badz+ra ang+ku sha dzaH__zhes lcags kyu'i phyag rgyas dmigs rten la bkug__/dzaHhU~M ba~M hoHsa dgug gzhug bcings te myos par byas la/__hU~M/__nga ni za byed chen po ste/__/khams gsum ma lus bsgral ba dang*/__/gdul dka' ma lus 'dul ba'i phyir/__/sha rus la sogs bza' bar bya/__/sarba duSh+taM mA ra ya hU~M phaT/__ces gnad kyi nges pa ji lta bas bsgral ba'i sha khrag bdud rtsir spel ba stobs/__dug lngas gzir zhing mnar ba dang*/__/gdug cing gtum pa'i sems can rnams/__/bdag med dbyings su bsgral ba'i rdzas/__/'dod yon dam tshig chen por 'bul/__/ma hA mAM sa rak+ta kiM ni ri ti a mr-i ta pU dza khA hi/__zhes phul/__lha tshogs thams cad rang rang gi phyag rgya dang snyoms par 'jug pa'i sbyor bas dga' ba bzhi'i ros tshims par gyur/__ces bsgral mthar sbyor ba'i dam tshig gi dgyes pa bskyed nas/__oM badz+ra sa twa AH__zhes slar yang rdor sems su nga rgyal 'pho/__tshogs la rol ba ni/__thal mal gyi rtog pa'i 'ching ba grol phyir/__brda dang brda'i 'bul len ni/__las rdor gyis phyag sngon du 'gro bas thabs shes kyi rdzas bsnol mar bzung la/__hoH__chos dbyings b+hany+dzar snang srid bdud rtsir bskyil/__/rdo rje'i bcud ldan mi zad longs spyod dang*/__/dza gad gar mchod sgeg mdzes rdzas mchog 'bul/__/lhun grub bde chen klong rol dpa' bo che/__/zhes brjod cing 'bul/__/slob dpon gyis pad kor sngon 'gros rtse gsum gyi rgya dang bcas/__e ma hoH__/'dod yon ma spangs zag bral thabs shes rdzas/__/yid bzhin gter mdzod gu h+ya'i longs spyod rnams/__/bdag lus 'dzin bral rgyal ba'i dkyil 'khor 'dir/__/bde chen ro gcig ngang du blangs te rol/__/zhes brjod la len pa'i dam tshig bsre ba sngon du btang nas rang lus kyi dkyil 'khor nang gi sreg blugs kyis tshims par rol/__/cha gsum gyi cho ga spro na'ang 'dir bya/__tshogs la rol rjes/__gdod nas lhun grub sgo gsum dkyil 'khor 'dir/__/mi zad longs spyod bde chen klong rol mthus/__/tshogs gnyis rab rdzogs chos dbyings brjod bral klong*/__/'gro kun ye dag ye rdzogs rtogs par shog__/ces smon lam btab/__lhag ma rnams bsdus slob dpon gyi kha phru btab nas/__oM AHhU~M ha hoHhrIH__lhag ma'i dam tshig 'dod yon gyi phung po zad mi shes pas nam mkha' gang bar gyur/__ces byin gyis brlab la/__e A ral+li hriM dzaHzhes pas lhag sdud kyi pho nya'i tshogs rnams dam tshig gi gnas su byon pa la/__oM badz+ra puSh+pe nas shab+da pra tIts+tsha swA hA/__zhes me tog la sogs pas mchod nas/__hU~M/__sngon tshe zhal bzhes dam bcas bzhin:__dkyil 'khor chen po'i phyi nyul ba'i:__lhag gtor dbang ba'i srung ma rnams:__'di bzhes bcol ba'i phrin las mdzod:__oM uts+tshiSh+ta ba ling+ta khA hi:__zhes phyi rol tu gnas pa'i 'byung po dam tshig zab mo lta ba la mi dbang ba rnams la byin nas gsang ba mchog gi skal ldan du smon lam gdab/__/gnyis pa gtor ma gtong ba ni/__chos skyong gter srung gi gtor ma sogs gtor gral nas blangs la rdo rje'i 'gros kyis phyi nur du bzhag__/sman rag sgran/__'bru gsum gyi byin kyis brlabs la chad thos 'bul ba ni/__hU~M/__sngon tshe bskal pa'i dang po la/__/slob dpon pad+ma thod phreng gis/__/dam la btags pa'i srung ma rnams/__/chos nyid bden pa'i bka' la nyon/__/gdong dmar bod kyi rgyal khams 'dir/__/lha srin sde brgyad dam la btags/__/bdag ni slob dpon de yi brgyud/__/khyod ni lha 'dre g.yar dam can/__/sngon tshe khas blangs bka' ma bcag__/da lta rig 'dzin dam ma dral/__/rgyan gyi gtor ma 'di bzhes la/__/bcol ba'i phrin las sgrub par mdzod/__/ces gtor ma gtsang sar 'bul/__gtor gzhong bshal ba'i chus brtan gtor la bran la 'bru gsum gyis byin brlab la/__b+h+yo/__/slob dpon pad+ma thod phreng gi/__/bka' nyan ma mo brtan ma'i tshogs/__/dam rdzas dpal gyi gtor ma longs/__/bcol ba'i phrin las sgrub par mdzod/__/ces brtan ma bskyang ngo*/__/'di dag rigs mthun gyi cho ga gzhan nas blangs te bya bar gsungs pa bzhin brag dmar nas bsabs pa'i rgyun nyid sor bzhag go/__/gsum pa rjes chog ni/__mchod pa kha gsos la/__swA b+hA bas sbyang*/__stong pa'i ngang las/__rin po che dang pad+ma la sogs pa'i snod phun sum tshogs par hU~M yig las byung ba'i mchod yon zhabs bsil me tog bdug spos mar me dri chab zhal zas rol mo la sogs pa zag pa med pa'i 'dod yon gyi rnam pa thams cad mchod pa'i sprin rab 'byams su lhun gyis grub pas nam mkha'i khams thams cad gang bar bsam la/__oM badz+ra ar+g+haM AHhU~M/__de bzhin du __pAt+yaM=__puSh+pe=__d+hu pe=__A lo ke=__gan+d+he=__ne bi d+ya=__shab+da AHhU~M/__sogs kyis byin brlab/__oM gu ru badz+ra sa twa a r+g+haM pra tIts+tsha swA hA nas shab+da'i bar sbyar te chu gnyis nyer spyod rol mor bcas pa sngags mchod tsam gyis phul la/__mi rtog rdo rje thabs kyi ye shes ni/__/zhes sogs sho lo ka gcig gis bstod/__ma rnyed yongs su ma tshang dang*/__/gang yang nus pa ma mchis pa/__/'di ni bgyi ba gang nongs pa/__/de kun khyod kyis bzod mdzad rigs/__/zhes dang yig brgyas nongs pa bshags/__ras bris yin na/__'dir ni gzugs dang lhan cig tu/__/'khor ba srid du bzhugs nas kyang*/__/nad med tshe dang dbang phyug dang*/__/mchog rnams legs par stsal du gsol/__/oM su pra tiSh+Tha badz+re swA hA/__zhes brtan bzhugs bya/__rang gi snying ga'i 'od kyis phog pas dkyil 'khor gyi 'khor lo 'od du zhu nas bdag nyid dam tshig sems dpa' la thim:__de ye shes sems dpa' la thim:__de ting nge 'dzin sems dpa' la thim:__de yang hU~M la thim:__hU~M nA da'i bar du rim gyis thim nas mi dmigs pa las 'od gsal stong pa nyid kyi ngang du gyur/__ces dar cig mnyam par bzhag__/oM badz+ra sa twa AH__slar yang rdo rje sems dpa'i skur gyur pa'i spyi bor oM/__mgrin par AH__snying gar hU~M yig rnams kyis mtshan par gyur/__zhes gnas gsum du rdo rjes reg cing yi ge 'bru gsum gyis rgyas btab/__badz+ra kA wA tsi rak+Sha haM/__zhes dang spyi bor go cha'i rgya bcas pas bsrung*/__thams cad ma lus sku gsung thugs/__/sku gsung thugs kyis kun la khyab/__/ces brjod cing nga rgyal bzung la smon lam bkra shis rnams bya'o/__/rdul tshon la brten pa'i sgrub mchod zhag sbrel mar byed pa'i nyin snga ma rnams la yang de bzhin no/__/nyin tha ma sogs dkyil 'khor gshegs gsol byed na gtang rag gi mchod bstod nongs bshags sngar bzhin gyi mthar/__oM/__khyed kyis sems can don kun mdzad/__/zhes sogs kyis ye shes pa rang bzhin chos kyi dbyings su gshegs/__sprul pa'i dkyil 'khor dam tshig pa sngar bzhin nyer bsdu bdag srung rnams bya zhing*/__gzugs brnyan gyi dkyil 'khor spyi dang mthun par bsdu'o/__/bzhi pa smon lam gdab pa ni/__bla ma yi dam lha tshogs dgongs su gsol/__/deng 'dir brtson pas bsgrubs pa'i dge tshogs dang*/__/dus gsum bsags dang yod pa'i dge ba rnams/__/bsdoms te bla med byang chub chen por bsngo/__/deng nas byang chub snying por mchis kyi bar/__/rigs bzang blo gsal nga rgyal med pa dang*/__/snying rje che zhing bla ma la gus ldan/__/dpal ldan rdo rje'i theg la nges gnas shog__/dbang gis smin cing dam tshig sdom par ldan/__/rim gnyis lam la bsnyen sgrub mthar phyin te/__/dka' ba med par rig 'dzin go 'phang bgrod/__/dngos grub rnam gnyis bde blag 'grub gyur cig__/cir snang sgyu 'phrul drwa ba'i 'khor lor rdzogs/__/grags pa thams cad brjod bral sngags kyi sgra/__/sems kyi 'gyu ba rang rig 'dus ma byas/__/bde chen 'du 'bral med par mngon gyur shog__/gnas skabs kun tu dngos grub mchog sgrub pa'i/__/phyi nang gsang ba'i 'gal rkyen kun zhi zhing*/__/mthun rkyen ma tshang med las skye ba 'dir/__/don gnyis bsam pa lhun gyis 'grub par shog__/'chi srid chos sku'i go 'phang mngon gyur te/__/bar do sgyu 'phrul drwa ba'i skur langs nas/__/mkha' spyod gnas su kun bzang spyod pa mchog__/dka' ba med par myur du rdzogs par shog__/spyod pa rgya mtshos ye shes sa kun rdzogs/__/gzhan don ris med gdul bya'i khams bzhin 'jug__/sgrib bral mkha' mnyam zung 'jug rdo rje'i sku/__/tshe 'di nyid la myur du 'grub par shog__/ces dge ba'i rtsa ba don gnyis kyi rgyur bsngo/__/rten 'brel snying po bzlas pa'i me tog 'thor bzhin pas/__oM/__byin rlabs mchog stsol rigs brgya'i bdag__/bla ma rnams kyi bkra shis shog__/dngos grub char 'bebs zhi dang khro/__/yi dam lha tshogs bkra shis shog__/thogs med phrin las sgrub mdzad pa'i/__/dpa' bo mkha' 'gro'i bkra shis shog__/gang la bsam pa'i don kun 'grub/__/dge legs mchog gi bkra shis shog__/ces dang*/__gzhan yang phun sum tshogs pa'i shis pa rgya chen brjod pas bde legs su bya'o/__/gsum pa cho ga'i yan lag bshad pa la gsum las/__dang po tshe 'das rjes 'dzin gnas lung gi cho ga ni/__dkyil 'khor gyi shar phyogs su pad+ma 'dab brgyad bris pa'i khar ming byang sogs rten bzhag__/sbyong chas brab rdzas zas gtad sogs 'og tu dgos pa rnams tshang ba byas la/__dang po rten bskyed pa ni/__dmigs rten sbyang*/__oM sarba dra byam bi sho d+ha ni hUM phaT kyis bsang/__swA b+hA bas sbyang*/__stong pa'i ngang las pad+ma dang zla ba'i gdan la ming byang nr-i las tshe 'das kyi gzugs kyi rnam pa ji lta bar gyur par bsam/__gnyis pa rnam shes dgug pa ni/__lcags kyu'i phyag rgya dang snying ga'i hU~M gi 'od zer gyis rnam shes bkug par bsam zhing*/__na mo/__/rtsa brgyud kyi bla ma mchog gsum rgyal ba rgya mtsho'i tshogs dang bcas pa rnams kyi bden pa dang*/__ngan 'gro thams cad rnam par sbyong ba dpal ldan rdo rje sems dpa'i lha tshogs rnams kyi bden pa dang*/__gsang sngags rig sngags gzungs sngags snying po phyag rgya ting nge 'dzin rnams kyi bden pa dang*/__bden pa chen po'i byin gyi rlabs kyis tshe las 'das pa che ge mo'i rnam par shes pa khams gsum rigs drug gi gnas gang na gnas kyang skad cig gis 'dir mchis par gyur cig__/oM badz+ra A kar+sha ya dzaH_zhes pas rnam shes dang*/__sarba pA paM A na ya hU~M/__zhes pas sdig pa bkug nas/__dzaHhU~M ba~M hoH__rnam shes AHdkar po'i rnam pas rten la bstim/__gsum pa bgegs sbyang ba ni/__gtor ma rten la bskor zhing*/__oM sarba big+h+nAn maHsarba ta thA ga te b+h+yoH__zhes pa nas grih+ne daM ba liM ta swA hA/__zhes sogs gsum gyis zhi ba/__ting lo dang chang bu bskor zhing hU~M bzhi pa gsum gyis phyed ma/__na mo/__/rtsa brgyud kyi bla ma mchog gsum rgyal ba rgya mtsho'i tshogs dang bcas pa rnams kyi bden pa dang*/__ngan 'gro thams cad rnam par sbyong ba dpal ldan rdo rje sems dpa'i lha tshogs rnams kyi bden pa dang*/__gsang sngags rig sngags gzungs sngags snying po phyag rgya ting nge 'dzin rnams kyi bden pa dang*/__bden pa chen po'i byin gyi rlabs kyis tshe las 'das pa che ge mo'i gson gyi dus su tshe la bar du gcod cing gshin gyi dus na sdig pa sbyong ba la bar du gcod pa'i gdon bgegs thams cad gtor ma 'dis tshims par gyis la dpag tshad dang rgyang grags su ma gnas par song zhig__/gal te mi 'gro na ye shes kyi rdo rje 'bar bas mgo bo tshal pa brgyar 'gas par 'gyur ta re/__zhes brjod cing*/__gu gul gyis bdug__/yungs kar gyis brab/__drag sngags bzlas zhing rol mo'i sgra drag po dang bcas pas gtor ma rgyang ring du dor ba ste drag pos sbyong ba'o/__/bzhi pa sdig pa sbyong ba ni/__rten gyi mdun du til dang me chu bsham/__tshe las 'das pa'i sdig sgrib thams cad kaM nag po'i rnam pas sna bug nas thon/__sna sgor sdig pa'i rnam par gyur te til la thim par bsam zhing*/__til g.yas g.yon gyis mer bsreg chur dor la/__/oM sarba pA paM da ha na b+hasmiM ku ru ye swAhA/__zhes pas sdig pa thams cad ye shes kyi me chus sbyangs par bsam/__de nas sgrib sbyong gi sngags bzlas pa'i bye ma dang yungs kar gyis brab cing yig brgya dang*/__oM da ha da ha sarba na ra ka ga ti he tum hU~M phaT/__oM pa tsa pa tsa sarba pre ta ka ga te he tum hU~M phaT/__oM ma tha ma tha sarba tir+Ya ka ga te he tum hU~M phaT/__ces sogs dang ngan song sbyong ba'i sngags mang du bzlas pas/__sdig sgrib thams cad nyi mas ba mo bzhu ba bzhin dag par bsam mo/__/lnga pa khrus bya ba ni/__thog mar dkyil 'khor sogs rten gyi gzugs brnyan shar ba'i me long la khrus gsol zhing*/__ji ltar bltam pa sogs dang*/__rgyal ba'i sku gsung thugs mchog la/__/nyon mongs dri ma mi mnga' yang*/__/tshe 'das sgo gsum sgrib sbyang phyir/__/gtsang ma'i chab kyis khrus gsol lo/__/oM sarba ta ga ta a b+hi She ka te sa ma ya shrI ye hU~M/__zhes dang*/__de dag sku la mtshungs pa med pa'i gos/__/gtsang la dri rab bgos pas sku phyi'o/__/oM hU~M trA~M hrIHAHkA ya bi sho d+d+ha na swA hA/__zhes sku phyis pa'i khrus chu slar yang bum par blugs pas ming byang sogs rten la bkru zhing*/__rnam dag gtsang dwangs lha yi chu/__/yid 'ong dri zhim gang+gA'i rgyun/__/phyag rgya ye shes bum pa'i chus/__/tshe 'das sgrib pa dag gyur cig__/ces dang yig brgya bzla zhing bkru/__gzhan yang*/__'di ni sbyin pa'i rang bzhin chu/__/ser sna'i dri ma sbyong mdzad cing*/__/gtong ba dri yis legs bgos chu/__/khrus legs mdzad kyis khrus bgyi'o/__/'di ni tshul khrims rang bzhin chu/__/khrims 'chal dri ma sbyong mdzad cing*/__/tshul khrims dri yis legs bgos chu/__/khrus legs mdzad kyis khrus bgyi'o/__/'di ni bzod pa'i rang bzhin chu/__/khong khro'i dri ma sbyong mdzad cing*/__/bzod pa dri yis legs bgos chu/__/khrus legs mdzad kyis khrus bgyi'o/__/'di ni brtson 'grus rang bzhin chu/__/le lo'i dri ma sbyong mdzad cing*/__/brtson pa dri yis legs bgos chu/__/khrus legs mdzad kyis khrus bgyi'o/__/'di ni bsam gtan rang bzhin chu/__/rnam g.yeng dri ma sbyong mdzad cing*/__/bsam gtan dri yis legs bgos chu/___/khrus legs mdzad kyis khrus bgyi'o/__/'di ni shes rab rang bzhin chu/__/shes 'chal dri ma sbyong mdzad cing*/__/shes rab dri yis legs bgos chu/__/khrus legs mdzad kyis khrus bgyi'o/__/so so'i mtshams su gzungs sngags bzla zhing rol mo dang bcas pas khrus bya'o/___drug pa dug sbyong ba ni/__/bum chus rten la byabs shing*/__/'dod chags zhe sdang gti mug gsum/__/'di dag 'jig rten dug gsum ste/__/sangs rgyas bcom ldan dug mi mnga'/__/sangs rgyas bden pas dug sbyong ngo*/__/'dod chags zhe sdang gti mug gsum/__/'di dag 'jig rten dug gsum ste/__/skyob pa dam chos dug mi mnga'/__/dam chos bden pas dug sbyong ngo*/__/'dod chags zhe sdang gti mug gsum/__/'di dag 'jig rten dug gsum ste/__/'phags pa'i dge 'dun dug mi mnga'/_/dge 'dun bden pas dug sbyong ngo*/__/'byung ba so sos byabs shing*/__sa 'di dug gi pha yin te/__/sa 'di dug gi ma yang yin/__/sangs rgyas spyan ma'i byin rlabs kyis/__/tshe 'das khyod la dug med shog__/chu 'di dug gi pha yin te/__/chu 'di dug gi ma yang yin/__/mA ma ki yi byin rlabs kyis/__/tshe 'das khyod la dug med shog__/me 'di dug gi pha yin te/__/me 'di dug gi ma yang yin/__/gos dkar mo yi byin rlabs kyis/__/tshe 'das khyod la dug med shog__/rlung 'di dug gi pha yin te/__/rlung 'di dug gi ma yang yin/__/dam tshig sgrol ma'i byin rlabs kyis/__/tshe 'das khyod la dug med shog__/zhes dug sbyang*/__/bdun pa skyabs su 'gror 'jug pa ni/__/tshe 'das dkyil 'khor pa la phyag 'tshal zhing gsol ba 'debs par bsams la/__gang gi drin gyis bde chen nyid/__/skad cig nyid la 'char ba gang*/__/bla ma rin chen lta bu'i sku/__/rdo rje can zhabs pad la 'dud/__/sangs rgyas thams cad 'dus pa'i sku/__/rdo rje 'dzin pa'i ngo bo nyid/__/dkon mchog gsum gyi rtsa ba ste/__/bla ma rnams la phyag 'tshal lo/__/mi rtog rdo rje thabs kyi ye shes ni/__/dmigs med shes rab yum gyi ngang du rtogs/__/thugs rje'i bye bra sna tshogs cir yang ston/__/rdo rje sems dpa' che la phyag 'tshal lo/__/dmigs med chos kyi sku la phyag 'tshal lo/__/longs spyod rdzogs pa'i sku la phyag 'tshal lo/__/cir yang sprul pa'i sku la phyag 'tshal lo/__/mi 'gyur rdo rje'i sku la phyag 'tshal lo/__/mngon par byang chub sku la phyag 'tshal lo/__/dus gsum rgyal ba kun gyis bsgrubs pa yi/__/tshogs gnyis rdzogs shing yon tan mthar phyin pa'i/__/sku dang ye shes tshogs la phyag 'tshal lo/__/phyag byar 'os pa thams cad la/__/zhing rdul kun gyi grangs snyed kyi/__/lus btud pa yis rnam kun tu/__/mchog tu dad pas phyag 'tshal lo/__/byas pa'i rjes su/__phyogs bcur bzhugs pa'i bla ma dang*/__/mchog gsum zhi khro rab 'byams kyi/__/dkyil 'khor lha tshogs thams cad la/__/de ring snying nas bdag skyabs mchi/__/mgon po thugs rje can rnams kyis/__/'khor ba'i sems can bdag lta bu/__/bar do'i gnas na mgon med cing*/__/'jigs pas mnar ba bdag la dgongs/__/thog med dus nas spyad pa yi/__/las ngan sgrib pas bcings pa bdag__/mtha' med 'khor ba'i sdug bsngal las/__/bde chen gnas su drangs du gsol/__/bar do'i 'jigs pa gshin rje'i 'phrang*/__/nyam nga'i gnas su 'khyams pa'i 'gro/__/nyon mongs gdung bas gzir ba rnams/__/byams pa'i thugs rjes skyob tu gsol/__/ces lan gsum du skyabs su 'gror 'jug__/brgyad pa dbang bskur ba ni/__ji ltar bltams pa sogs khrus bya/__sa gzhi spos chu sogs maN+Dal phul/__oM/__dpal ldan rdo rje sems dpa' kye:__bdag la rjes su chags par mdzod:__skye rga na dang 'chi ba sogs:__'jigs rung srid pa'i sdug bsngal las:__mgon po khyod kyis bdag skyobs shig:__sdig pa kun las rnam grol zhing :__yang dag ye shes sems dpa' che'i:__sku gsung thugs su bdag sgrubs shig:__zhes lan gsum gsol ba gdab/__bla ma dpal ldan rdo rje sems:__mchog gsum rgyal ba sras bcas la:__rnam kun btud de phyag 'tshal zhing :__phyi nang mchod pa rgya mtshos mchod:__sdig pa las ni ldog bgyi zhing :__bsod nams kun la rjes yi rang :__rtag tu chos 'khor bskor ba dang :__'gro gnas bar du bzhugs slad du:__bdag ni gus pas gsol ba 'debs:__bsod nams gang des mkha' mnyam 'gro:__bla med byang chub gnas thob shog:__zhes yan lag bdun ldan gyis tshogs bsag__/sdom bzung rgyas par spro na thog mar so thar ni/__bde gshegs sras bcas bdag la dgongs/__/tshe 'das rdor sems zhes bgyi bas/__/deng nas srog gcod mi bya zhing*/__/gzhan gyi nor yang blangs mi bya/__/'khrigs pa'i chos kyang mi spyad cing*/__/rdzun gyi tshig kyang mi smra'o/__/skyon ni mang po nyer brten pa'i/__/chang ni yongs su spang bar bya/__/khri gdan che mtho mi bya zhing*/__/de bzhin dus ma yin pa'i zas/__/dri dang phreng ba rgyan dang ni/__/glu dang gar sogs spang bar bya/__/ji ltar dgra bcom rtag tu ni/__/srog gcod la sogs mi byed ltar/__/de bzhin srog gcod la sogs spang*/__/bla med byang chub myur thob shog__/lan gsum/__byang sdom ni/__bde gshegs sras bcas bdag la dgongs/___/tshe 'das rdor sems zhes bgyi bas/__/ji ltar sngon gyi bde gshegs kyis/__/byang chub thugs ni bskyed pa dang*/__/byang chub sems dpa'i bslab pa la/__/de dag rim bzhin gnas pa ltar/__/de bzhin 'gro la phan don du/__/byang chub sems ni bskyed bgyi zhing*/__/de bzhin du ni bslab pa la'ang*/__/rim pa bzhin du bslab par bgyi/__/lan gsum/__rigs lnga'i sdom bzung ni/__/sras bcas sangs rgyas thams cad dang*/__/dpa' bo rnal 'byor ma rnams kun/__/bdag la dgongs par mdzad du gsol/__/tshe 'das rdor sems zhes bya bas/__/dus 'di nas ni bzung nas su/__/ji srid byang chub snying po'i bar/__/ji ltar dus gsum mgon po rnams/__/byang chub tu ni nges mdzad pa'i/__/byang chub sems ni bla med mchog__/dam pa bdag gis bskyed par bgyi/__/tshul khrims kyi ni bslab pa dang*/__/dge ba'i chos ni sdud pa dang*/__/sems can don byed tshul khrims gsum/__/so sor brtan por bzung bar bgyi/__/sangs rgyas chos dang dge 'dun te/__/bla na med pa'i dkon mchog gsum/__/sangs rgyas rnal 'byor las skye ba'i/__/sdom pa deng nas brtan por bzung*/__/rdo rje rigs mchog chen po la/__/rdo rje dril bu'i phyag rgya yang*/__/yang dag nyid du bzung bar bgyi/__/rin chen rigs mchog chen po yi/__/dam tshig yid du 'ong ba la/__/nyin re bzhin du dus drug tu/__/sbyin pa rnam bzhi rtag tu sbyin/__/byang chub chen po las byung ba'i/__/pad+ma'i rigs chen dag pa la/__/phyi nang gsang ba'i theg pa gsum/__/dam pa'i chos ni ma lus bzung*/__/las kyi rigs mchog chen po la/__/sdom pa thams cad ldan par ni/__/yang dag nyid du bzung bar bgyi/__/mchod pa'i las kyang ci nus bgyi/__/byang chub sems ni bla na med/__/dam pa bdag gis bskyed bgyi nas/__/sems can kun gyi don gyi phyir/__/bdag gis sdom pa ma lus bzung*/__/ma bsgral ba rnams bsgral bar bgyi/__/ma grol ba rnams grol bar bgyi/__/dbugs ma phyin rnams dbugs dbyung zhing*/__/sems can mya ngan 'das la 'god/__/lan gsum gyis sngags sdom bcas so so dang slar rang gzhung gis/__bde gshegs sras bcas bdag la dgongs/__/tshe 'das rdor sems zhes bgyi bas/__/byang chub snying por mchis kyi bar/__/so so thar dang byang chub sems/__/rig 'dzin nang gi sdom pa'i tshogs/__/ma lus yongs su bzung bar bgyi/__/sbyor ba sdig sgrib dag byed kyi dbang ni/__thugs ka nas spros pa'i khro tshogs dang*/__hU~M hU~M hU~M bi shwa badz+ra kro d+ha dz+wa la maN+Da la phaT phaT phaT/__ha la ha la ha la hU~M/__sngags yungs thun dang bcas pas bgegs bskrad la/__tshe las 'das pas tshe rabs thog ma med pa nas bsags pa'i sdig sgrib thams cad gsang gnas su duH__lte bar tri/__snying gar pre rnams kyi rnam par gnas pa'i so so'i steng du rig pa'i ye shes ra~M ya~M kha~M gsum du gsal bar bsams la/__slob dpon gyi thugs ka nas 'phros pa'i 'od zer gyis 'byung ba'i yi ge gsum bskul/__ye shes kyi me rlung chur gyur pas gsang gnas kyi du bsregs gtor sbyangs par bsams la/__ra~M s+pha ra Na phaT/__ya~M s+pha ra Na phaT/__kha~M s+pha ra Na phaT/__ces sbyangs/__slob dpon gyi lag pa g.yas kyi sor mo lnga la nyi ma'i dkyil 'khor re re'i steng du hU~M oM swA AM ha/__g.yon gyi sor mo lnga la zla ba'i dkyil 'khor re re'i steng du mU~M lA~M mA~M pA~M tA~M rnams kyis mtshan pa rnams rigs lnga yab yum bcur gyur par bsams la/__oM su ra ta s+t+wa~M zhes thal mo sbyar/__badz+ra any+dza li hoHsor mo bsnol/__badz+ra b+han+d+ha ba~M/__zhes bsdams pas rig lnga yab yum mnyam par sbyor bar bsams la/__na mo/__dkon mchog gsum la phyag 'tshal lo/__/dkon mchog gsum gyi bka' bden pa dang*/__chos nyid rnam par dag pa'i=__chos can rgyu 'bras bslu ba med pa'i=__zhi khro sgyu 'phrul rnam par rol pa'i lha tshogs rnams kyi=__sprul pa yang sprul phyag brnyan dang bcas pa rnams kyi bden pa dang*/__bden pa chen po'i byin gyi rlabs kyis/__nyon mongs pa zhe sdang gi sgo nas bsags pa'i sdig sgrib thams cad na ra ka shud+d+ha tsak+Shu pra be sha ya phaT/__ces brjod cing thal mo dkrugs pas/__slob dpon gyi thugs ka dang rigs lnga'i sbyor mtshams nas 'od zer 'phros pas dmyal bar skye ba'i sa bon bag chags dang bcas pa sbyangs par bsam mo/__/sngon las la 'gyod cing bshags sdom gyi bsam pas/__kye ma kyi hud rdo rje 'dzin/__/'gro mgon thugs rjes bdag skyobs cig__/dbang mchog rgyal po bsgrag tu gsol/__/slad nas mi 'chab mi sbed do/__/zhes gsol ba gdab/__gnang ba byin pa ni/__bu 'dir shog cig rigs kyi bu/__/rang gi nyams dang bzlas nyams kyis/__/na raka gnas su ltung ba las/__/skyob phyir dbang mchog sbyin par bya/__/ces dbang stegs su drang*/__oM da ha da ha sarba na ra ka ga ti he tum hU~M phaT/__ces pa bzla zhing yungs kar gyis brab/__khrus bum gyis dbang bskur la/__til gyi gong bu bzhin gang ba'i/__/rgyal bas bum pa bzung nas ni/__/'di nyid du ni blugs mdzad pas/__/bag chags ma lus dag gyur cig__/yig brgya'i mthar da ha gong bzhin btags pas bkrus nas/__tshe las 'das pas nyon mongs pa zhe sdang gi sgo nas bsags pa'i sdig sgrib thams cad shAn+tiM ku ru ye swA hA/__zhes khrus bya'o/__/de nas yang*/__slob dpon gyi thugs ka nas 'phros pa'i 'od zer gyis 'byung ba'i yi ge gsum bskul/__ye shes kyi me rlung chur gyur pas snying ga'i pre bsregs gtor sbyangs par bsams la/__ra~M s+pha ra Na phaT/__ya~M s+pha ra Na phaT/__kha~M s+pha ra Na phaT/__ces sbyangs/__oM su ra ta s+t+wa~M zhes thal mo sbyar/__badz+ra any+dza lis sor mo bsnol/__badz+ra b+han+d+ha ba~M/__zhes bsdams pas rigs lnga yab yum mnyam par sbyor bar bsams la/__na mo/__dkon mchog gsum la phyag 'tshal lo/__dkon mchog gsum gyi bka' bden pa dang*/__chos nyid rnam par dag pa'i=__chos can rgyu 'bras bslu ba med pa'i=__zhi khro sgyu 'phrul rnam par rol pa'i lha tshogs rnams kyi=__sprul pa yang sprul phyag brnyan dang bcas pa rnams kyi bka' bden pa dang*/__bden pa chen po'i byin gyi rlabs kyis/__nyon mongs pa 'dod chags kyi sgo nas bsags pa'i sdig sgrib thams cad pre ta ka shud+d+ha tsak+Shu pra be sha ya phaT/__ces brjod cing thal mo dkrugs pas/__slob dpon gyi thugs ka dang rigs lnga'i sbyor mtshams nas 'od zer 'phros pas yi dwags su skye ba'i sa bon bag chags dang bcas pa sbyangs par bsam mo/__/sngon las la 'gyod cing bshags sdom gyi bsam pas/__kye ma kyi hud rdo rje 'dzin/__/'gro mgon thugs rjes bdag skyobs cig__/dbang mchog rgyal po bsgrag tu gsol/__/slad nas mi 'chab mi sbed do/__/zhes gsol ba gdab/__gnang ba byin pa ni/__bu 'dir shog cig rigs kyi bu/__/rang gi nyams dang bzlas nyams kyis/__/pre ta'i gnas su ltung ba las/__/skyob phyir dbang mchog sbyin par bya/__/ces dbang stegs su drang*/__oM pa tsa pa tsa sarba pre ta ka ga ti he tum hU~M phaT/__ces pa bzla zhing yungs kar gyis brab/__khrus bum gyis dbang bskur la/__til gyi gong bu bzhin gang ba'i/__/rgyal bas bum pa bzung nas ni/__/'di nyid du ni blugs mdzad pas/__/bag chags ma lus dag gyur cig__/yig brgya'i mthar pa tsa gong bzhin btags pas bkrus nas/__tshe las 'das pas nyon mongs pa 'dod chags kyi sgo nas bsags pa'i sdig sgrib thams cad shAn+tiM ku ru ye swA hA/__zhes khrus bya'o/__/yang slob dpon gyi thugs ka nas 'phros pa'i 'od zer gyis 'byung ba'i ye ge gsum bskul/__ye shes kyi me rlung chur gyur pas lte ba'i pre bsregs gtor sbyangs par bsams la/__ra~M s+pha ra Na phaT/__ya~M s+pha ra Na phaT/__kha~M s+pha ra Na phaT/__ces sbyangs/__oM su ra ta s+t+wa~M zhes thal mo sbyar/__badz+ra any+dza lis sor mo bsnol/__badz+ra b+han+d+ha ba~M/__zhes bsdams pas rigs lnga yab yum mnyam par sbyor ba bsams la/__na mo/__dkon mchog gsum la phyag 'tshal lo/__dkon mchog gsum gyi bka' bden pa dang*/__chos nyid rnam par dag pa'i bka'=__chos can rgyu 'bras bslu ba med pa'i=__zhi khro sgyu 'phrul rnam par rol pa'i lha tshogs rnams kyi=__sprul pa yang sprul phyag brnyan dang bcas pa rnams kyi bka' bden pa dang*/__bden pa chen po'i byin gyi rlabs kyis/__nyon mongs pa gti mug gi sgo nas bsags pa'i sdig sgrib thams cad tir+Ya ka shud+d+ha tsak+Shu pra be sha ya phaT/__ces brjod cing thal mo dkrugs pas/__slob dpon gyi thugs ka dang rigs lnga'i sbyor mtshams nas 'od zer 'phros pas dud 'gror skye ba'i sa bon bag chags dang bcas pa sbyangs bar bsam mo/__/sngon las la 'gyod cing bshags sdom gyi bsam pas/__kye ma kyi hud rdo rje 'dzin/__/'gro mgon thugs rjes bdag skyobs cig__/dbang mchog rgyal po bsgrag tu gsol/__/slad nas mi 'chab mi sbed do/__/zhes gsol ba gdab/__gnang ba byin pa ni/__bu 'dir shog cig rigs kyi bu/__/rang gi nyams dang bzlas nyams kyis/__/dud 'gro'i gnas su ltung ba las/__/skyob phyir dbang mchog sbyin par bya/__/ces dbang stegs su drang*/__oM ma tha ma tha sarba tir+Ya ka ga ti he tum hU~M phaT/__ces pa bzla zhing yungs kar gyis brab/__khrus bum gyis dbang bskur la/__til gyi gong bu bzhin gang ba'i/__/rgyal bas bum pa bzung nas ni/__/'di nyid du ni blugs mdzad pas/__/bag chags ma lus dag gyur cig__/yig rgya'i mthar ma tha gong bzhin btags pas bkrus nas/__tshe las 'das pas nyon mongs pa gti mug gi sgo nas bsags pa'i sdig sgrib thams cad shAn+tiM ku ru ye swA hA/__de nas rnam snang dang mi 'khrugs pa'i gzungs ni/__oM na mo b+ha ga ba te sarba durga ti pa ri sho d+ha na rA dza ya ta thA ga ta ya ar+ha te samyak+saM bud+d+ha ya/__ta d+ya thA/__oM sho d+ha ne sho d+ha ne sarba pa paM bi sho d+ha ne sarba karma A ba ra Na bi sho d+ha ne swA hA/__zhes dang*/__na mo rat+na tra yA ya/__oM kaM ka ni kaM ka ni/__ro tsa ni ro tsa ni/__tro Ta ni tro Ta ni/__trA sa ni trA sa ni/__pra ti ha na pra ti ha na/__sarba karma pa raM pA ra Ni me sarba sa twa nAny+tsa swA hA/__zhes bzlas mthar/__tshe las 'das pas tshe 'khor ba thog ma med pa nas bsags pa'i sdig sgrib nyon mongs bag chags skal ba ngan pa dang*/__bkra mi shis pa'i dngos po thams cad nye bar zhi ste shin tu bkra shis par gyur cig__/ces brjod/__de dag ni ngan song gnas 'dren gyi dbang zhes bya ste bcud khyad par can sgrub pa la snod dag par byed pa bzhin no/__/de nas yon tan yar 'phel gyi dbang gi thog mar ye shes dbab pa ni/__tshe las 'das pa dpal rdo rje sems dpa' yab yum du gsal ba'i snying gar ye shes sems dpa' rdor sems yab yum rjes su chags pa'i sbyor bas snyoms par zhugs pa'i bde ba'i sgra dang 'od zer gyis sangs rgyas dang byang chub sems dpa' dpa' bo rnal 'byor ma'i tshogs thams cad dpal rdo rje sems dpa' yab yum gyi sku phyag rgya/__gsung yig 'bru/__thugs phyag mtshan gyi rnam par kha char bu yug 'tshubs pa bzhin du spyan drangs te snying ga nas sib sib thim par mos la khyad par gyi rdzas dud bdug__/DA dril 'khrol zhing rol mor sna tshogs kyi sgra sbyar te yig brgya'i mthar/__oM dz+nyA na A be sha ya a aH__ra ra ra ra tsA la ya tsA la ya hU~M AHhaHdz+haiM:__zhes drag tu bzla zhing dbab/__phebs pa na/__oM tiSh+Tha badz+ra zhes pas brtan par bya'o/__/de nas dngos gzhi'i don du maN+Dal sngon du 'gro bas/__byang chub rdo rjes sangs rgyas la/__/mchod sbyin ji ltar stsal ba ltar/__/bdag kyang skyob pa'i don gyi phyir/__/nam mkha'i rdo rje deng bdag stsol/__/zhes lan gsum gyis gsol ba btab/__slob dpon gyi thugs ka nas 'od zer lcags kyu lta bu 'phros pas gdan gsum tshang ba'i dbang gi lha tshogs thams cad mdun gyi nam mkhar badz+ra sa mA dzaHsa spyan drangs/__ar+g+haM sogs chu gnyis nyer spyod rol mor bcas pas mchod/__nam mkha' gang ba'i dbang gi lha tshogs rnams kyis bkra shis kyi rnam pa du ma dang ldan pas rin po che'i bum pa bdud rtsi'i chu rgyun gyis gang bas dbang bskur bar mos la/__oM/__stong gsal chos dbyings bum pa na:__bde chen rgyal ba'i dkyil 'khor gnas:__skal ldan khyod la dbang bskur bas:__bag chags dri ma kun byang shog:__oM ka lA sha a b+hi Shiny+tsa hU~M:__zhes bum pas spyi bor bzhag cing bum chu blug la/__de ltar bum pa bzang po las byung ba'i ye shes lnga'i rang bzhin can gyi bdud rtsi'i chu rgyun gyis dbang bskur bas/__nyon mongs pa lnga sbyangs/__phung po lnga sangs rgyas lngar gnas gyur/__ye shes lnga mngon du byas/__dbang rtags su de bzhin gshegs pa rigs lngas dbu brgyan par bsam/__de ltar bum pa'i dbang bskur bas/__lus kyi dri ma dag__/lam bskyed rim sgom pa la dbang*/__ji ltar snang ba thams cad lha'i 'khor lor 'char ba'i ye shes mngon du byas/__'bras bu sprul sku thob pa'i skal ba can du byas pa'o/__/gsang dbang ni/__bla ma dpal rdo rje sems dpa' yab yum rjes su chags pa'i sbyor bas snyoms par zhugs pa'i kun da byang chub kyi sems lhan cig skyes pa'i rten du gyur pa thod pa'i bdud rtsi dang ro gcig pa lce thog tu bzhag la/__A:__mtshan ldan rdo rje'i kA pA lar:__bde stong rol pa'i byang sems gnas:__skal ldan khyod la dbang bskur bas:__bde chen ye shes rgyas par shog:__oM bod+hi tsit+ta ma ha su kha hU~M:__zhes bdud rtsi myangs pas rtsa thams cad bdud rtsis gang*/__dug gsum gyi rnam rtog 'gags/__bde ba'i ye shes skyes par bsam/__de ltar gsang ba'i dbang bskur bas/__ngag gi dri ma dag lam rang lus bde ba chen po sgom pa la dbang*/__sgyu ma chu zla lta bur bdag byin gyis brlabs pa'i ye shes mngon du byas/__'bras bu longs sku thob pa'i skal ba can du byas pa'o/__/shes rab ye shes ni/__bde stong dbyer med mtshon byed me long sin+d+hu ra'i maN+Dal can gtad pa'i tshul dang*/__lte ba'i yig 'bru las srin lag gis blangs pa'i thig le ming byang la byug pas/__gzugs dang lang tsho rdzogs pa'i shes rab ma snyems ma'i ngo bo can pang du 'khod par bsams la/__hU~M 'di de sangs rgyas thams cad kyi:__bla med byang chub mchog gi lam:__skal ldan khyod la dbang bskur bas:__dga' bzhi'i ye shes rgyas par shog:__karma mu dra dz+nyA na sid+d+hi hU~M:__zhes 'du shes gsum ldan gyis rig ma dang mnyam par sbyor bas dga' ba bzhi'i rim pas lhan skyes kyi bde ba brtan par bsams la/__oM sarba ta thA ga ta ga a nu rA ga Na badz+ra swa b+hA wa At+ma ko\u0f85haM/__zhes brjod cing 'khyud rgya bya/__de ltar shes rab ye shes kyi dbang bskur bas/__yid kyi dri ma dag__/lam pho nya sgom pa la dbang*/__chos thams cad kyi rang bzhin bde ba chen por rtogs pa'i ye shes mngon du byas/__'bras bu chos sku thob pa'i skal ba can du byas pa'o/__/bzhi pa ni/__rang byung gi ye shes gsal la mi rtog pa'i mtshon byed shel rdo bstan la/__hoH__thog mtha' med pa rig pa'i bshis:__gzung 'dzin gang du'ang mi dmigs shing :__stong pa'i ye shes bde bar 'char:__dri med shel las 'ja' tshon bzhin:__oM d+harma d+hartu a ti ho:__zhes pas gsum pa'i mthar rtogs pa'i rang byung lhan cig skyes pa'i ye shes gsal la mi rtog pa'i ngang mdangs bskyangs la cung zad mnyam par bzhag__/de ltar dbang bzhi pa bskur bas/__bag chags kyi dri ma dag__/lam khregs chod thod rgal sgom pa la dbang*/__shin tu rnam par dag pa lhan cig skyes pa'i bde chen gyi ye shes mngon du byas/__'bras bu ngo bo nyid sku thob pa'i skal ba can du byas pa'o/__/de dag gi mtha' rten du yig brgya'i bzlas lung ni/__slob dpon gyi thugs ka nas sngags kyi phreng ba thon tshe las 'das pa'i khar zhugs te snying gar thim par bsams la yang snying lan bdun/__yig brgya lan gsum brjod la bsgom bzlas kyi dam bca' blang*/__gtso bos ji ltar bka' bstsal pa/__/de dag thams cad bdag gis bgyid/__/ces dam bcas te/__deng nas brtsams te bdag bran du/__/khyed la bdag ni 'bul lags na/__/khyed kyi slob mar bzung ba dang*/__bdag gi lus kyang bzhes su gsol/__/ces dang*/__gtang rag gi maN+Dal sa gzhi spos chu sogs maN+Dal 'bul bar bya'o/__/dgu pa zas gtad pa ni/__tshe 'das rdo rje sems dpa'i skur bskyed pa'i mdun du bza' btung sna tshogs bshams la/__rgyas par spro na/__raM ya~M kha~M stong pa'i ngang las lha rdzas dang ting nge 'dzin las grub pa'i 'dod yon gyi dngos po gzugs mdzes pa/__sgra snyan pa/__dri zhim pa/__ro mngar ba/__reg bya 'jam pa zag pa med pa'i longs spyod nam mkha' mdzod kyi 'khor lo'i sprin chen por gyur/__na ma sarba ta thA ga te b+h+yo bi shwa sogs lan gsum gyis byin brlabs la/__kha dog dbyibs legs yid 'ong rgyan phreng ldan/__/phyogs dus kun na gzugs mchog ci mchis pa/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra sa twa rU pa kA ma gu Na pra tIts+tsha hU~M swA hA/__phyogs dus kun na zin dang ma zin pa'i/__/yon tan tshig brjod sgra snyan ci mchis pa/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra sa twa shab+da kA ma gu Na pra tIts+tsha hU~M swA hA/__phyogs dus kun na tsan+dan sbrul snying dang*/__/a gar la sogs dri mchog ci mchis pa/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra sa twa gan+d+he kA ma gu Na pra tIts+tsha hU~M swA hA/__phyogs dus kun na ro dang bcud ldan pa'i/__/ro mchog khyad par 'phags pa ci mchis pa/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra sa twa ra sa kA ma gu Na pra tIts+tsha hU~M swA hA/__phyogs dus kun na 'jam mnyen 'khril chags pa'i/__/reg bya khyad par 'phags pa ci mchis pa/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra sa twa spar+she kA ma gu Na pra tIts+tsha hU~M swA hA/__dkyus la/__bsdu na/__ra~M ya~M kha~M/__'dod yon gyi phung po zad mi shes pas nam mkha' gang bar bsams la nam mkha' mdzod kyi sngags rgyas byin gyi brlabs la/__phyogs dus kun na gzugs sgra dri ro dang*/__/reg bya'i khyad par dbang po tshim byed rnams/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra sa twa pany+tsa kA ma gu Na pra tIts+tsha hU~M swA hA/__zhes bsngo/__bcu pa 'khor bar ma chags par gdams pa ni/__nyon cig tshe 'das rigs kyi bu/__/rig drug gnas na bde ba med/__/sdug bsngal las la ma chags par/__/ma yengs rtse gcig dran pas bzung*/__/bcu gcig pa lam bstan pa ni/__'og min chos dbyings zhing khams na/__/bcom ldan rdo rje sems dpa' bzhugs/__/gnyis med sbyor ba'i mkha' dbyings su/__/rang rig rtsal gyis 'gro bar gyis/__/bcu gnyis pa lam sbyongs ni/__dkon mchog bden pa'i byin rlabs dang*/__/lha dang snying po phyag rgya'i mthus/__/lam lnga sa bcu skad cig la/__/thogs pa med par bgrod gyur cig__/pad+ma 'dam gyis ma gos ltar/__/srid gsum dri mas ma gos pa'i/__/srid pa'i pad+mo las byung ba/__/bde ba can du skye bar shog__/ces pas rnam shes a thung gi rnam pas spyi bo nas thon 'og min gyi zhing du song nas rdo rje sems dpa'i thugs kar thim par bsam mo/__/bcu gsum pa byang bu bsreg pa ni/__nub tha ma'i tshe/__dkyil 'khor gyi lha tshogs rnams kyi thugs ka nas ye shes kyi 'od zer byung bas tshe 'das kyi phung khams skye mched 'khor ba'i chos thams cad dmigs med ka dag gi dbyings su sbyangs par bsams la me sbar zhing*/__hU~M/__chos kyi dbyings kyi thab khung du/__/bdag 'dzin phung po'i bud shing la/__/shes rab ye shes me sbar te/__/tshe 'das nyon mongs bag chags bsreg__/'di ni skye 'gag smon pa dang*/__/gnas med mtshan ma med pa'i me/__/'di ni rang byung ye shes me/__/bdag 'dzin mtshan ma'i rtog pa bsreg__/don la bsreg bya sreg byed kun/__/bya rtsol med par ye sangs rgyas/__/'bad med lhun grub chos kyi sku/__/rang byung ye shes der snang ngo*/__/yig brgya'i mthar ag+ni dz+wa la raM zhes zag bcas kyi phung po zag med du bsgyur bar bya'o/__/skabs 'ga' zhig tu gson po'i sgrib sbyong la yang gnas lung gi cho ga 'di nyid sbyar bar byed mod/__spyir ni gson po la dmigs yul nyid dkyil 'khor du bcug nas dbang bskur ba kho na skabs de'i sgrib sbyang gi ngo bo yin pas de ltar byas pas 'grub la/__'on kyang gnas lung gi cho ga dang sbrel bar spro na/__dmigs bya gam du yod pa la ni rten bskyed pa dang rnam shes dgug pa dor la/__de phyin gyi bgegs sbyong ba nas lam sbyong bstan gyi bar tshe 'das zhes pa rnams skal ldan du bsgyur cing gzhan cho ga'i chings snga ma kho nas shes par 'gyur ba dang*/__byang bu bsreg pa'i don du dmigs bya'i skra sen sogs sdig sgrib rnam smin gyi phung por dmigs nas sreg sbyong bya/__dmigs yul sa phyogs gzhan du gnas pa yin na ni/__dmigs rten gyi byang bu bsham pa dang skyed 'gugs mthar bsreg pa sogs kyang bshad ma thag pa ltar bya'o/__/'ga' zhig 'di ltar mi rung bar sems pa dag mchis mod/__de ltar na dgra bo'i ling+ga la rnam shes bkug nas kha sbyor dbye ba sogs mngon spyod kyi las rab 'byams rgyal bas rgyud sde rnams su gsungs pa don med du thal/__gson po'i rten can la gnod byed du mi 'gyur ba'i phyir/__des gnod byed du 'gyur na 'dir dmigs bya gson po dngos dang de'i rten la rnam shes dgugs cing sdig sgrib sbyong ba dang*/__dbang bskur ba sogs phan byed gyi cho gas phan par mi 'gyur ba'i nges pa ci zhig yod/__/phan gnod kyi bsam pa dang thabs so so'i 'bras bu 'brel par grub pa thams cad mkhyen pa'i lung gis bstan pa'i phyir/__des na cho ga 'di lta bu sgrub pa dag la klan ka mi bya ste chos dang mthun pa'i rgol ba mi 'jug pa'i phyir dang*/__gson byang gi cho ga du ma o rgyan chen po'i zab gter las kyang 'byung bas so/__!__/gnyis pa sbyin sreg gi cho ga ni/__gang du bya ba'i gnas der gzhi bdag la gtor ma byin nas bka' bsgos/__rdo rje dang bcas pa'i lag g.yas pa sa la bzhag ste rtsa sngags brgya rtsa bzlas pas byin gyis brlabs nas stong nyid du rgyas btab/__thab stegs gru bzhi pa ba byung gis byugs pa'i khar/__bri thab la tshangs zur gyi thig btab/__rgyar khru gang*/__mchu dang kha khyer la sor bzhi re/__nang du cha bran gcig pa la rdo rje'i phreng bas bskor ba'i pad+ma 'dab brgyad lte bar rdo rjes mtshan pa/__phyi'i grwa bzhir zla phyed rdo rjes spras pa/__kha dog thams cad kun nas dkar por byas pa'i phyir ba byung 'dud rtsi lnga dri bzang dang bcas pas byugs/__me tog dkar po bcal du bgram/__tsher ma dang srog chags med pa'i shing dri zhim pa ji ltar rigs pa brtsig__/slob dpon gyi g.yon phyogs thab dang nye bar mchod rdzas dang*/__g.yas su bsreg rdzas rnams rim pa ji lta bar nyis rim/__mdun du bsangs chu rdor dril dgang blugs nang mchod rnams bsham/__slob dpon chas gos dkar po dang rin po che'i rgyan gyis brgyan 'jam pa'i stan la kha shar du phyogs pas 'khod de/__cho ga dngos la/__bdag bskyed bzlas pa'i bar sngar bzhin byas nas dkyil 'khor gyi 'khor lo bsdus te/__thun mtshams kyi lha'i nga rgyal la gnas pas rdo rje thabs kyi rang bzhin dang*/__dril bu shes rab kyi rang bzhin/__gnyis ka'ang don dam pa'i byang chub sems kyi rang bzhin du mos la/__oM ma hA badz+ra hU~M/__zhes lag g.yas kyis rdo rje thugs kar gsor/__oM badz+ra g+haN+De aH__zhes lag g.yon gyi dril bu dkrol zhing dkur brten/__oM sarba ta thA ga ta ma hA a nu rA ga Na badz+ra swa b+hA wa At+ma ko\u0f85haM/__thugs kar 'khyud rgya bya zhing*/__rdo rje thugs kyi dam tshig__/dril bu gsung gi dam tshig__/phyag rgya sku'i dam tshig ste/__gong gi rdor dril kha sbyor las byung ba'i bde ba chen po'i bdag nyid nga'o snyam pas dam tshig gsum dran par byas/__mchod rdzas rnams swa b+hA was sbyangs/__stong pa'i ngang las/__rin po che dang pad+ma la sogs pa'i snod phun sum tshogs par hU~M yig las byung ba'i mchod yon zhabs bsil me tog bdug spos mar me dri chab zhal zas rol mo la sogs pa zag pa med pa'i 'dod yon gyi rnam pa thams cad mchod pa'i sprin rab 'byams su lhun gyis grub pas nam mkha'i khams thams cad gang bar bsams la/__oM badz+ra ar+g+haM AHhU~M/__de bzhin du pA d+yaM/__puSh+pe/__d+hu pe/__A lo ke=__gan+d+he=__nai bi d+ya=__shab+da AHhU~M/__sogs kyis byin gyis brlab/__sreg rdzas rnams bdud rtsis bran la/__rdo rje rtse gcig pa'i phyag rgyas reg la/__oM oM swA hAs rdzas rnams 'khru/__yam shing la oM AHswA hA/__zhun mar la oM shrI swA hA/__'bru rnams la oM dz+rI swA hA/__rdzas gzhan rnams la/__oM ku ru ku ru swA hA/__stong pa'i ngang las rdzas rnams rang rang gi ming yig dang po thig les brgyan pa las byung ba'i ye shes kyi bdud rtsi'i rang bzhin bsregs rdzas so so'i rnam par gsal bar gyur/__oM AHhU~M/__lan gcig la/__oM bo d+hi br-ik+ShA ya swA hA/__lan gsum btags pa brjod/__de bzhin du/__oM ag+ne ye swA hA/__oM sarba pA paM da ha na badz+ra ye swA hA/__oM sarba sam+ba de swA hA/__oM badz+ra puSh+ta ya swA hA/__oM badz+ra bI dzA ye swA hA/__/oM ma hA be gA ya swA hA/__oM ma hA ba la ya swA hA/__oM badz+ra g+hasma r+yai swA hA/__oM badz+ra A yu She swA hA/__oM a pra ti ha ta badz+rA ya swA hA/__'bru gsum dang rdzas sngags gsum gsum brjod pas byin gyis brlab/__oM ag+na ye dz+wa la raM/__zhes pas du ba med par 'bar ba'i me g.yas su bskor nas thab du bcug hU~M brjod cing rlung g.yab kyis me sbar/__oM ag+ni swA hA/__zhes blugs gzar gyis mar khu'i thigs pas gso/__oM badz+ra sa twa AH__zhes brjod pa'i ku sha__oM/__ku sha 'di ni gtsang zhing dge/__/tshangs pa lha rnams dag byed yin/__/dkon mchog gsum po mnyes byed pa/__/sa las skyes pa 'dab ma'i snying*/__/bdag gi bgegs rnams thams cad ni/__/zhi dang bkra shis mdzad du gsol/__/swA hA/__zhes pas thab kyi khar g.yon nas brtsams te g.yas bskor du dgram/__thab oM ma hA kro d+hi sho ri sarba dra byam sho d+ha ya hU~M phaT gyis bsang*/__swa b+ha was sbyang*/__stong pa'i ngang las hU~M las zhi ba'i thab khung zlum zhing dkar ba mtshan nyid thams cad tshang ba'i dbus su pad zla la gnas pa'i raM las zhi ba'i me lha dkar po zhal gcig phyag bzhi pa/__g.yas gnyis dbyug pa dang bgrang phreng*/__g.yon gnyis ril ba dang skyabs sbyin mdzad pa/__drang srong gi cha byad can 'khor tshogs du mas bskor ba'i spyi bor oM dkar po/__mgrin par AHdmar po/__snying gar hU~M sngon po rnams kyis mtshan par gyur/__snying ga'i hU~M gi 'od zer gyis ye shes pa spyan drangs par mos la/__oM/__tshur gshegs tshur gshegs 'byung po che/__/me lha'i rgyal po drang srong mchog__/bsreg blugs zhal zas bzhes slad du/__/'bar ba'i gnas 'dir gshegs su gsol/__/oM ag+ne ye A kar+sha ya dzaH__zhes pas spyan drangs/__las sngags hU~M hU~M hU~M bi shwa badz+ra sogs kyis phyi 'brang gi bgegs bskrad/__oM ag+ni de wa sa pA ri bA ra ar+g+haM pra tIts+tsha swA hAs mchod yon dang*/__oM ag+ni de wa sa pa ri bA ra pA d+yaM pra tIts+tsha swA hAs zhabs bsil phul/__oM ag+ne ye sa ma ya staM/__dzaHhU~M ba~M hoH__dam tshig pa dang gnyis su med par gyur/__de nas me lha cung zad 'dzum pa'i ljags dang gzar bu gnyis kyi kha la raM yig gis mtshan par bsams/__oM ag+ne ye swA hA/__zhes dang*/__mar khu blugs gzar bdun gyis bkang ba'i dgang gzar gyi zags mchu las babs pa'i mar khu bdud rtsi'i dwangs mar drangs te gsol bas dgyes shing tshim par bsams la gzar bu kha sbyar te/__oM ag+na ye dwi bya dwi bya bi shud+d+he ma hA shrI ha bya ka bya ba ha na ya hU~M phaT swA hA/__zhes pas g.yas su bskor zhing lan gsum du dbul/__bdag cag dpon slob 'khor dang bcas pa'i sdig sgrib bar chad mi mthun pa'i phyogs thams cad zhi ba'i phrin las mdzad du gsol/__zhes spel tshig dang bcas pa lan gsum gyis gsol zhing me pra brtag__/oM ag+na ye sa pA ri wA ra ar+g+haM nas shab+da'i bar gyis mchod/__oM/__gzi brjid chen po me yi lha/__/'dod pa thams cad gsal mdzad pa/__/bdag gzhan don sgrub pa la bzhugs/__/'dzin byed me lha nyid la bstod/__/de nas rdzas rnams rim bzhin 'bul ba las/__yam shing*/__oM bo d+hi br-ik+ShA ya swA hA/__gzi brjid phun sum tshogs pa la bar du gcod pa thams cad shAn+tiM ku ru swA hA/__mar khu/__oM ag+na ye swA hA/__'byor pa phun sum tshogs pa la bar du=_'gre'o/__til/__oM sarba pA paM da ha na badz+ra ye swA hA/__sdig pa thams cad=__/zho zan/__oM sarba sam+ba de swA hA/__bde ba phun sum tshogs pa la=__'bras/__oM badz+ra puSh+tA ya swA hA/__bsod nams phun sum tshogs pa la bar du=__so ba/__oM badz+ra bI dzA ye swA hA/__nor dang 'bru phun sum tshogs pa la=__nas/__oM ma hA be gA ye swA hA/__shugs phun sum tshogs pa la bar du=__sran ma/__oM ma hA ba la ya swA hA/__stobs phun sum tshogs pa la bar du=__gro/__oM badz+ra g+hasma r+yai swA hA/__nad med pa phun sum tshogs pa la bar du=__dUrba/__oM badz+ra A yu She swA hA/__tshe ring ba phun sum tshogs pa la bar du=__ku sha__/oM a pra ti ha ta badz+ra ye swA hA/__srung ba phun sum tshogs pa la bar du gcod pa thams cad shAn+tiM ku ru swA hA/__zhes rdzas rnams so sor nyer gcig re sogs 'bul/__gzhan yang bsreg rdzas ci 'byor pa ag+na ye dI bya dI bya bi shud+d+he ma hA shrI ha bya ka bya bah+na ya hU~M phaT swA ha/__zhes dbul/__de nas yungs kar thab du gtor te/__drang srong chen po 'khor dang bcas pas bsreg rdzas lha'i zhal du stob pa dang*/__me nyid ye shes kyi mer byin gyis brlabs te/__bdag gi sdig sgrib thams cad zhi ba'i phrin las mdzad du gsol/__zhes gsol la/__oM badz+ra dz+wa la raM gyis me lha 'bar ba'i rnam par gyur par bsam mo/__/'das pa'i me lha mchod pa ni/__me oM ma hA kro d+hi shwa ri sarba dra byam shwa d+ha ya hU~M phaT kyis bsang*/__oM ma hA shU n+ya ta sogs brjod pas stong par sbyang*/__stong pa'i ngang las thab kyi dbus su e las nam mkha'i dkyil 'khor chos kyi 'byung gnas 'byams klas pa'i dbyings su/__yaM las rlung gi dkyil 'khor ljang gu rgya gram/__raM las me yi dkyil 'khor dmar po gru gsum/__baM las chu'i dkyil 'khor dkar po zlum po/__/laM las sa'i dkyil 'khor ser po gru bzhi pa rnams brtsegs mar gnas pa'i dbus su/__suM las rin po che sna bzhi las grub pa'i ri rab kyi rtser pad+ma dang sna tshogs rdo rje'i lte ba la gnas pa'i b+h+rU~M yig yongs su gyur pa las thar pa chen po'i gzhal yas khang gru bzhi sgo bzhi pa/__nang nas rim pa bzhin dkar mthing ser dmar ljang ba'i rtsig pa rim pa lngas bskor ba'i steng du pha gu dang drwa ba drwa phyed shar bu mda' yab dang bcas pa/__rtsig pa'i rtsa bar 'dod yon gyi snam bu la gzungs ma rnams 'khod pas mchod pa'i sprin spro ba/__nang ka ba brgyad kyis btegs cing rdo rje'i gdung gis phub pa'i ya phubs phyur bu'i rtser rdo rje'i tog gis spras pa/__sgo bzhir ka ba bzhi bzhis btegs pa'i rta babs snam bu brgyad pa chos 'khor ri dwags gdugs dang bcas pa tshad dang mtshan nyid thams cad yongs su rdzogs shing rgyan thams cad kyis rnam par brgyan pa/__phyogs kyi de bzhin gshegs pa bzhi'i kha dog can dwangs shing sgrib pa med pa'i 'od zer kun tu 'phro ba/__phyi rol nas pad+ma'i phreng ba dang rdo rje'i ra ba me dpung 'bar ba'i 'khor yug gis bskor ba/___de'i nang du sna tshogs pad+ma 'dab ma brgyad pa ze'u 'bru'i phreng bas bskor ba'i lte ba dang bcas pa'i dbus su seng+ge brgyad kyis bteg pa'i rin po che'i khri bkod pa phul du byung ba'i steng du pad+ma dang zla ba'i gdan la rang gi sems nyid hU~M du gnas pa bzhugs par gyur/__de yongs su gyur pa las rdo rje dkar po rtse lnga pa lte bar hU~M gis mtshan pa ye shes lnga'i 'od zer 'bar bar gyur/__s+pha ra Na phaT/__de las 'od zer 'phros/__sems can thams cad rdo rje gsum gyi go 'phang la bkod/__saM ha ra Na hU~M/__slar 'dus te thim pas 'od zer gyi gong bur gyur/__oM badz+ra sa twa AH__de yongs su gyur pa las bla ma dang gnyis su med pa'i bcom ldan 'das dpal rdo rje sems dpa' sku mdog dkar po gangs kyi ri bo la nyi ma shar ba lta bu'i gzi brjid 'bar ba/__sgeg cing 'dzum la rab tu rgyas pa'i zhal can/__mtshan dang dpe byad kyis mdzes pa/__zhal gcig phyag gnyis pa/__g.yas rdo rje rtse lnga pa thugs kar gsor zhing g.yon dril bu dkur bsten pa'i tshul gyis shes rab ma la 'khyud pa/__zhabs rdo rje'i skyil mo krung gis bzhugs shing yum rdo rje snyems ma dkar mo gri gug dang thod pa 'dzin pas mgul nas 'khyud pa dang mnyam par sbyor ba/__gnyis ka'ang mnyen lcug 'khril ldem gzhon tshul can/__gsal 'tsher lhun sdug gzi byin 'bar ba ste zhi ba'i nyams dgus rgyas pa/__dar dkar po gser gyi ngang ris can gyi stod g.yogs dang tshi gu'i smad dkris cod paN zi ldir gar gyi phu dung ste dar gyi chas gos lnga dang*/__rin po che'i dbu rgyan snyan cha mgul rgyan se mo do phyag gdub zhabs gdub ska rags do shal te rin po che'i rgyan brgyad kyis mdzes par spras pa/__'od zer mtha' yas mu med par spro zhing*/__bde stong gnyis su med pa'i ngo bor bzhugs pa/__dag pa chos kyi sku las rnam rol gzugs sku'i sgyu 'phrul zhi khro rab 'byams lha'i 'khor lo grangs med par 'char zhing sku gsung thugs mi zad pa rgyan kyi 'khor lo ye shes kyi rol pa ris med pa'i sems can gyi bsam pa dang*/__sangs rgyas thams cad kyi thugs rje chen po'i rkyen ji lta bar 'char ba'i bdag nyid can du gsal bar bsam mo/__/de ltar yongs su gsal bar gyur pa'i spyi bor oM dkar po/__mgrin par AHdmar po/__/snying gar hU~M sngon po rnams kyis mtshan pa las de bzhin gshegs pa thams cad kyi rdo rje gsum gyi ngo bor gyur par bsam mo/__/gnyis pa ye shes kyi 'khor lo spyan drangs ba sogs ni/__snying ga'i sa bon las byung ba'i 'od zer gyis ye shes kyi 'khor lo mdun gyi nam mkhar badz+ra sA dzaHsa spyan drangs par bsams la/__oM phyogs bcu kun na legs bzhugs pa'i:__bcom ldan rgyal ba sras bcas kun:__thugs rje chen pos dgongs mdzod la:__smon lam dbang gis gshegs su gsol:__e h+ye hi ma hA kA ru Ni ka dr-i sh+ya hoH__sa ma ya hoH__sa ma ya s+t+waMH__zhes pas spyan drangs/__dzaHhU~M ba~M hoHsa dgug gzhug bcing ba dang dgyes pa bskyed nas dam tshig gi 'khor lo dang gnyis su med par gyur/__de nas thugs ka nas sprul pa'i lha mo rnams kyis bum pa'i bdud rtsis khrus byas shing dbang bskur bar bsams la/__oM hU~M trA~M hrIHAH__a b+hi Shiny+tsa hU~MH__oM T+ru~M badz+ra tuSh+ya hoH__zhes dbang bskur bas dri ma thams cad sbyangs/__phung po lnga gnas gyur/__chu'i lhag ma gyen du lud pa las de bzhin gshegs pa rigs lngas dbu rgyan ye shes lnga mngon du gyur pa'i nga rgyal bya'o/__/sgrub mchod dang 'brel ba la ni/__mngon rtogs kyi/__rin po che'i khri bkod pa phul du byung ba'i steng du pad+ma dang zla ba'i gdan la bkra lam gyis gsal bar gyur/__oM phyogs dus kun na sngags bcas brjod/__sgrub dkyil las me tog gis mtshon par spos dang rol mo bcas spyan drangs/__dzaHhU~M ba~M hoH__yig brgya tshar gcig__/thab kyi dkyil 'khor gyi dbus su bzhugs pa ni bla ma dang gnyis su med pa'i sogs nas__gsal bar gyur/__ces thab tu bzhugs su gsol zhing gsal gdab pa tsam khyad par ro/__/gang ltar yang*/__dang po phyag 'tshal ba ni/__rang lus grangs med par sprul nas phyag 'tshal bar bsam zhing*/__gang gi drin gyis bde chen nyid/__/skad cig nyid la 'char ba gang*/__/bla ma rin chen lta bu'i sku/__/rdo rje can zhabs pad la 'dud/__/sangs rgyas thams cad 'dus pa'i sku/__/rdo rje 'dzin pa'i ngo bo nyid/__/dkon mchog gsum gyi rtsa ba ste/__/bla ma rnams la phyag 'tshal lo/__/mi rtog rdo rje thabs kyi ye shes ni/__/dmigs med shes rab yum gyi ngang du rtogs/__/thugs rje'i bye brag sna tshogs cir yang ston/__/rdo rje sems dpa' che la phyag 'tshal lo/__/dmigs med chos kyi sku la phyag 'tshal lo/__/longs spyod rdzogs pa'i sku la phyag 'tshal lo/__/cir yang sprul pa'i sku la phyag 'tshal lo/__/mi 'gyur rdo rje'i sku la phyag 'tshal lo/__/mngon par byang chub sku la phyag 'tshal lo/__/dus gsum rgyal ba kun gyis bsgrubs pa yi/__/tshogs gnyis rdzogs shing yon tan mthar phyin pa'i/__/sku dang ye shes tshogs la phyag 'tshal lo/__/phyag byar 'os pa thams cad la/__/zhing rdul kun gyi grangs snyed kyi/__/lus btud pa yis rnam kun tu/__/mchog tu dad pas phyag 'tshal lo/__/a ti pU hoH__pra tIts+tsha hoH__zhes pas phyag bya/__gnyis pa mchod pa la/__phyi nang gsang ba de kho na nyid dang bzhi las/__dang po phyi mchod kyi thog mar mchod sprin spyir spro ba ni/__bde bar gshegs so bcom ldan 'das/__/rgyal ba rgya mtsho'i ye shes kyis/__/srid pa'i rgya mtsho mtha' yas kun/__/kun bzang mchod sprin mchog tu rol/__/oM pa na pe nu su ra ta ti pu sarba ta thA ga ta sa ma yo gi sid+d+hi hU~M/__ma hA pU dza pra tIts+tsha ho/__chu gnyis dang nyer spyod rol mo 'bul ba/__oM/__dpag med nam mkha'i khams nyid las/__/mchod yon bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa ar+g+haM pra tIts+tsha hU~M swA hA/__oM/__dpag med nam mkha'i khams nyid las/__/zhabs bsil bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa pa d+yaM pra tIts+tsha hU~M swA hA/__oM/__dpag med nam mkha'i khams nyid las/__/me tog bsam las lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa puSh+pe pra tIts+tsha hU~M swA hA/__oM/__dpag med nam mkha'i khams nyid las/__/bdug spos bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa d+hU pe pra tIts+tsha hU~M swA hA/__oM/__dpag med nam mkha'i khams nyid las/__/mar me bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa A lo ke pra tIts+tsha hU~M swA hA/__oM/__dpag med nam mkha'i khams nyid las/__/dri chab bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa gan+De pra tIts+tsha hU~M swA hA/__oM/__dpag med nam mkha'i khams nyid las/__/zhal zas bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa ne wi d+ya pra tIts+tsha hU~M swA hA/__oM/__dpag med nam mkha'i khams nyid las/__/rol mo bsam yas lhun grub pa/__/rab 'byams nam mkha'i khams bkang ste/__/gus pa'i blo yis 'bul bar bgyi/__/oM gu ru badz+ra sa twa shab+da pra tIts+tsha hU~M swA hA/__de nas rin chen bdun ni/__mi dbang rin chen sna bdun 'di dag ni/__/sangs rgyas sras dang bcas pa ma lus la/__/bshams shing yid kyis sprul te phul ba yis/__/'gro ba mi zad gter la spyod par shog__/oM sab+ta ma hA rat+na badz+ra pU dzi te AHhU~M/__'dod yon lnga ni/__phyogs dus kun na gzugs sgra dri dang ro/__/reg bya'i khyad par phun sum tshogs pa rnams/__/mos blos bla ma sras bcas la 'bul na/__/bzhes shig bla med grub mchog stsal du gsol/__/oM pany+tsa kA ma gu Na badz+ra pU dzi te AHhU~M/__bkra shis rdzas brgyad 'bul ba ni/__lha yi dbang po lha min g.yul rgyal nas/__/bkra shis lha mo brgyad kyis mchod pa ltar/__/rgyal dbang kun dngos rdo rje sems dpa' la/__/bkra shis rdzas brgyad dag gis mchod par bgyi/__/oM aSh+ta mang+ga la badz+ra pU dzi te AHhU~M/__na bza' 'bul ba/__sna tshogs dbang po'i gzhu ltar rab bkra zhing*/__/gang la reg na bde ba'i rgyur 'gyur ba'i/__/gos bzang rin chen bdag blo sbyong phyir 'bul/__/bzod pa dam pa'i gos kyis brgyan par shog__/oM badz+ra wasta pra tIts+tsha swA hA/__rgyan 'bul ba/__rgyal ba mtshan dpe'i rang bzhin rgyan ldan phyir/__/rgyan gzhan dag gis brgyan par mi 'tshal kyang*/__/rin chen rgyan mchog phul bas 'gro kun gyis/__/mtshan dpes brgyan pa'i sku mchog thob par shog__/oM rat+na a lang+kA ra pra tits+tsha swA hA/__yid byung gi mchod pa 'bul ba/__oM/__mchod pa'i phyag rgya chen po ni/__/sems kyi yid bzhin sprin tshogs kyis/__/phyogs bcu thams cad sangs rgyas zhing*/__/mnyen 'jam reg na bde ba dang*/__/sna tshogs rin po che yi gzhi/__/mdzes par bris shing spras pa dang*/__/kun 'byung rin chen phung por 'bar/__/dbyibs legs rdzing bu bro mchog bsil/__/rin chen khang pa sna tshogs dang*/__/rgyan dang dpag bsam ljon pa'i tshal/__/glu dbyangs tshigs su bcad pa'i sgra/__/bla re rgyal mtshan na bza' gdugs/__/do shal dpung rgyan se mo do/__/bza' dang btung ba'i mchog rnams dang*/__/rang la mdzes par rgyan pa yi/__/lha dang lha mo rdul snyed kyi/__/bro gar la sogs bsam yas kyis/__/phyogs bcu nam mkha'i khams bkang nas/__/dkyil 'khor kun la rgyas par 'bul/__/thugs rjes brtser dgongs bzhes su gsol/__/zhes 'bul/__gnyis pa nang mchod la gsum las/__dang po ni/__gtsang dme'i dri rtog kun bral ba'i:__ra sa ya na sman chen po:__nyon mongs chags pa'i rak+tar bcas:__mnyam pa chen por bzhes su gsol:__sarba pany+tsa a mr-i ta a la la hoH__zhes dang*/__gnyis pa mchod pa ni/__oM mchod do/__/phyogs bcu dus gsum gyi de bzhin gshegs pa thams cad kyi sku gsung thugs yon tan phrin las mi zad pa rgyan gyi 'khor lo'i bdag nyid khams gsum chos kyi rgyal po bka' drin mnyam med rtsa ba'i bla ma rin po che'i zhal du oM AHhU~M:__chos sku kun tu bzang po'i zhal du=__longs sku rdo rje sems dpa'i zhal=__sprul sku dga' rab rdo rje'i zhal=__slob dpon 'jam dpal bshes gnyen gyi zhal du=__rigs 'dzin shrI seng ha'i=__slob dpon rdo rje hU~M mdzad=__paN chen dri med bshes gnyen=__o rgyan pad+ma 'byung gnas=__lo chen bai ro tsa na'i=__mkhar chen ye shes mtsho rgyal=__mnga' bdag khri srong lde'u btsan=__rig 'dzin 'gyur med rdo rje'i=__gzhan yang rtsa brgyud kyi dpal ldan bla ma dam pa rnams kyi=__yi dam dkyil 'khor gyi lha tshogs sangs rgyas dang byang chub sems dpa' dpa' bo mkha' 'gro chos skyong srung ma'i tshogs dang bcas pa rnams kyi=__khams gsum gyi sems can thams cad dpal ldan bla ma rdo rje sems dpa' mchog gi ngo bo rnam par dag pa rnams kyi zhal du oM AHhU~M/__zhes dang*/__badz+ra a mri ta swa daM ku ru+u Sh+wa me/__zhes lce'i thog tu myong*/__gsum pa gtor ma 'bul ba ni/__sha lnga bdud rtsi'i snying po can:__bza' bca' btung ba'i tshogs ldan pa'i:__dam rdzas mchog gi gtor ma 'di:__gnyis su med par bzhes su gsol:__ma hA ba ling+ta kha kha khA hi:__zhes 'bul/__gsum pa gsang mchod ni/__phyag rgya dang snyoms 'jug gi bde bas dgyes dgur rol par mos la/__mtshan ldan bde ba'i rgyan ldan pa'i:__mi mo rnams kyi reg bya'i mchog:__byin gyis rlobs shig rnal 'byor tshogs:__gsang mchog bde ba'i gnas la rol:__ma hA su kha bo d+hi tsit+ta a la la hoH__zhes mchod/__bzhi pa de kho na nyid kyi mchod pa ni/__gdod nas rang rig lha ru dag__/mchod bya mchod byed mchod yul kun/__/mi dmigs spros bral phyag rgya che/__/'di ni mchog tu bde chen nyid/__/ces bla na med pa'i mchod pa'o/__/gsum pa bstod pa ni/__oM/__bla ma dpal ldan rdo rje sems:__bde chen ye shes lnga yi bdag:__dkyi 'khor kun gyi byed po mchog:__de la bdag ni phyag 'tshal lo:__dri med ston ka'i zla ba'i mdog:__rdo rje dang ni dril bu 'dzin:__bde chen snyems mar mnyam sbyor ba'i:__sems dpa' rdo rje khyod la bstod:__gang gi mtshan tsam 'dzin pas kyang :__na ra ka sogs ngan song gi:__sdug bsngal thams cad skyob mdzad pa:__mgon po khyod la phyag 'tshal bstod:__dgang blugs 'bul ba ni/__dkyil 'khor gyi lha cung zad 'dzum pa'i ljags dang gzar bu gnyis kyi kha la raM yig gis mtshan par bsams la/__oM badz+ra sa twa AH__zhes lan bdun gyis mar khu blugs gzar gyis bkang ba'i dgang blug kha sbyar te yi ge brgya pas g.yas su bskor nas/__bdag cag dpon slob 'khor dang bcas pa'i sdig sgrib bar chad mi mthun pa'i phyogs thams cad zhi ba'i phrin las mdzad du gsol/__zhes spel tshig dang bcas pa lan gsum 'bul/__de nas rdzas rnams rim bzhin 'bul ba la/__yam shing*/__oM badz+ra sa twa AH__oM bo d+hi br-ik+Sha ya swA hA/__gzi brjid phun sum tshogs pa la bar du gcod pa thams cad shAn+tiM ku ru swA hA/__mar khu/__oM ag+na ye swA hA/__'byor pa phun sum tshogs pa la bar du sogs 'gre'o/__/til/__oM sarba pA paM da ha na badz+ra ye swA hA/__sdig pa thams cad shAn+tiM=__zho zan/__oM sarba sam+ba de swA hA/__bde ba phun sum tshogs pa la bar du gcod=__'bras/__oM badz+ra puSh+tA ya swA hA/__bsod nams phun sum tshogs pa la=__so ba/__oM badz+ra bI dzA ye swA hA/__nor dang 'bru phun sum tshogs pa la bar=__nas/__oM ma hA be gA ya swA hA/__shugs phun sum tshogs pa la bar=_sran ma/__oM ma hA ba la ya swA hA/__stobs phun sum tshogs pa la bar du=__grau/__oM badz+ra gasma r+yai swA hA/__nad med pa phun sum tshogs pa la bar du gcod=__dUrba/__oM badz+ra A yu She swA hA/__tshe ring ba phun sum tshogs pa la bar du=__ku sha__/oM a pra ti ha ta badz+rA ya swA hA/__srung ba phun sum tshogs pa la bar du gcod pa thams cad shAn+tiM ku ru swA hA/__zhes brgya rtsa sogs 'bul/__bsreg rdzas gzhan yod na yang phul pa'i mthar/__yungs kar la yig brgya bzlas pa thab tu gtor la/__bdag cag dpon slob 'khor dang bcas pa'i sdig sgrib bar chad mi mthun pa'i phyogs thams cad zhi ba'i phrin las mdzad du gsol/__dgang blugs 'bul ba ni/__dkyil 'khor gyi lha cung zad 'dzum pa'i ljags dang gzar bu gnyis kyi kha la raM yig gis mtshan par bsams la/__oM badz+ra sa twa AH__zhes lan bdun gyi mar khu blugs gzar gyis bkang ba'i dgang blugs kha sbyar te yi ge brgya pa brjod cing g.yas su bskor nas/__bdag cag dpon slob 'khor dang bcas pa'i sdig sgrib bar chad mi mthun pa'i phyogs thams cad zhi ba'i phrin las mdzad du gsol/__tshar gsum kyis dgang blugs phul/__gtang rag gi mchod bstod ni/__oM gu ru badz+ra sa twa ar+g+haM pra tIts+tsha swA hA/__de bzhin du/__pA d+yaM _puSh+pe _d+hU pe _A lo ke _gan+d+he nai wi d+ya _shab+da pra tIts+tsha swA hA/__zhes mchod/__mi rtog rdo rje thabs kyi ye shes ni/__/dmigs med shes rab yum gyi ngang du rtogs/__/thugs rje'i bye brag sna tshogs cir yang ston/__/rdo rje sems dpa' che la phyag 'tshal bstod/__/ces pas bstod/__ma rnyed yongs su ma tshang dang*/__/gang yang nus pa ma mchis pa/__/'dir ni bgyi ba gang nongs pa/__/de kun khyod kyis bzod mdzod rigs/__/yi ge brgya pas nongs pa bzod par gsol/__oM/__khyod kyis sems can don kun mdzad/__/sogs kyis ye shes pa gshegs/__dam tshig pa bdags bsdu/__sgrub mchod skabs/__bzod gsol rjes/__badz+ra muH__thab kyi lha tshogs rnams dkyil 'khor pa'i thugs kar gshegs par gyur/__ces ye shes pa dkyil 'khor du gshegs shing tshom bu slar spyan drangs/__dam tshig pa rang la bsdu/__gnyis ka'i mthar/__blugs gzar gyis mar khu dang*/__oM ag+ne ye dz+wa la dz+wa la hU~M/__zhes brjod pas me gso zhing*/__slar yang me lha cha byad yongs su rdzogs pa skad cig gis gsal bar gyur/__me lha cung zad 'dzum pa'i ljags dang gzar bu gnyis kyi kha la raM yig gis mtshan par bsams la/__oM ag+na ye swA hA/__zhes dang mar khu blugs gzar bdun gyis bkang ba'i dgang gzar gyi zags mchu las bab pa'i mar khu bdud rtsi'i dwangs mar drangs te gsol bas dgyes shing tshim par bsams la/__oM ag+ne ye dI bya dI bya bi shud+d+he ma hA shrI ha bya ka bya ba h+na ya hU~M phaT swA hA/__zhes lan gsum du dbul/__bdag cag dpon slob 'khor dang bcas pa'i sdig sgrib bar chad mi mthun pa'i phyogs thams cad zhi ba'i phrin las mdzad du gsol/__de nas rdzas rnams rim bzhin 'bul ba las/__yam shing*/__oM bo d+hi br-ik+Sha ya swA hA/__gzi brjid phun sum tshogs pa la bar du gcod pa thams cad shAn+tiM ku ru swA hA/__mar khu/__oM ag+na ye swA hA/__'byor pa phun sum tshogs pa la bar du gcod=__til/__oM sarba pa paM da ha na badz+ra ye swA hA/__sdig pa thams cad=__zho zan/__oM sarba saM pa de swA hA/__bde ba phun sum tshogs pa la bar du=__'bras/__oM badz+ra puSh+tA ya swA hA/__bsod nams phun sum tshogs pa la=__so ba/__oM badz+ra bI dzA ye swA hA/__nor dang 'bru phun sum tshogs pa la bar du=__nas/__oM ma hA be ga ya swA hA/__shugs phun sum tshogs pa la bar du/__sran ma/__oM ma hA ba la ya swA hA/__stobs phun sum tshogs pa la bar du=__gro/__oM badz+ra gasma r+yai swA hA/__nad med pa phun sum tshogs pa la bar du=__dUrba/__oM badz+ra A ya She swA hA/__tshe ring ba phun sum tshogs pa la bar du=__ku sha__/oM a pra ti ha ta badz+ra ya swA hA/__srung ba phun sum tshogs pa la bar du gcod pa thams cad shAn+tiM ku ru swA hA/__zhes 'bul/__gzhan yang bsreg rdzas ci 'byor ba ag+na ye dI bya dI bya bi shud+d+he ma hA shrI ha bya ka bya bah+na ya hU~M phaT swA hA/__zhes bsreg rdzas rnams lan bdun la sogs 'bul/__gtor ma/__oM ag+na ye de wa sa pA ri wA ra oM a kA ro sogs gyis phul la/__me ste bsreg bya za ba'i lha/__/drang srong rgyal po gdon gyi bdag__/shar lho me lha'i tshogs bcas la/__/mchod cing bstod de phyag kyang 'tshal/__/zhes bstod cing*/__mchod sbyin gtor ma 'di bzhes la/__/sogs kyis phrin las bcol/__yig brgya bzla zhing nongs pa bshags/__bdag gi don dang gzhan gyi don/__/byin za khyod kyis bsgrubs kyi gshegs/__/ji bzhin dus su slar spyon la/__/bdag gi 'dod pa thams cad sgrubs/__/oM ag+na ye gats+tsha zhes rang gnas su gshegs su gsol/__oM a kA ro brjod cing 'o ma dang dri bzang gi chus me btul/__las rjes mi mngon par byas la/__bla ma yi dam lha tshogs dgongs su gsol/__/deng 'dir brtson pas bsgrubs pa'i dge tshogs dang*/__/dus gsum bsags dang yod pa'i dge ba rnams/__/bsdoms te bla med byang chub chen por bsngo/__/deng nas byang chub snying por mchis kyi bar/__/rigs bzang blo gsal nga rgyal med pa dang*/__/snying rje che zhing bla ma la gus ldan/__/dpal ldan rdo rje'i theg la nges gnas shog__/dbang gis smin cing dam tshig sdom par ldan/__/rim gnyis lam la bsnyen sgrub mthar phyin te/__/dka' ba ba med par rig 'dzin go 'phang bgrod/__/dngos grub rnam gnyis bde blag 'grub gyur cig__/cir snang sgyu 'phrul drwa ba'i 'khor lor rdzogs/__/grags pa thams cad brjod bral sngags kyi sgra/__/sems kyi 'gyu ba rang rig 'dus ma byas/__/bde chen 'du 'bral med par mngon gyur shog__/gnas skabs kun tu dngos grub mchog sgrub pa'i/__/phyi nang gsang ba'i 'gal rkyen kun zhi zhing*/__/mthun rkyen ma tshang med las skye ba 'dir/__/don gnyis bsam pa lhun gyis 'grub par shog__/'chi srid chos sku'i go 'phang mngon gyur te/__/bar do sgyu 'phrul drwa ba'i skur langs nas/__/mkha' spyod gnas su kun bzang spyod pa mchog__/dka' ba med par myur du rdzogs par shog__/spyod pa rgya mtsho ye shes sa kun rdzogs/__/gzhan don ris med gdul bya'i khams bzhin 'jug__/sgrib bral mkha' mnyam zung 'jug rdo rje'i sku/__/tshe 'di nyid la myur du 'grub par shog__/ces dge ba'i rtsa ba don gnyis kyi rgyur bsngo/__rten 'brel snying po bzlas pa'i me tog 'thor bzhin pas/__oM/__byin rlabs mchog stsol rigs brgya'i bdag__/bla ma rnams kyi bkra shis shog__/dngos grub char 'bebs zhi dang khro/__/yi dam lha tshogs bkra shis shog__/thogs med phrin las sgrub mdzad pa'i/__/dpa' bo mkha' 'gro'i bkra shis shog__/gang la bsam pa'i don kun 'grub/__/dge legs mchog gi bkra shis shog__/sogs bkra shis brjod par bya'o/__/da ni de las ro bsreg gi cho ga'i khyad par ni/__sngar bshad pa'i bris thab kyi khar pha gu sogs kyi ro khang rgyar khru gang gi tshad dang dpangs su ji ltar rigs pa brtsig__/spar byed kyi me tshang mchod bsreg gi rdzas rnams tshogs par 'du byas la/__gnas lung dngos gzhi'i lam sbyong bstan yan chad song ba na ro khang rnying pa las gud du phyung ste/__sngar bzhin bgegs la gtor ma btang nas drag sngags bzla zhing rol mo dang bcas pas rten la yungs thun gyis brab gu gul gyis bdug pa sogs byas la bgegs bskrad/__sgrib sbyong gi sngags bzlas pa'i bye yungs kyis brab cing bum chus bkru/__dri bzang gis byugs/__stod g.yogs dang smad g.yogs dkri/__gnas gsum sogs su btags grol dang gdags yig gi rim pa ci 'byor btags skad cig gis rdor sems su bskyed/__cung zad mchod cing bstod nas ras sogs stan srab mo'i khyogs la btegs nas rol mo dang bcas pas thab kyi nang du cung zad rgu bar bzhag pa'i mdun ngos su shing phra ba dang rgyab rnams cung zad sbom pas gcer ba'i phyi'i mdun gyi rtsa bar sbar khung*/__rked par rdzas khung*/__steng du dud khung rnams ma gtogs gzhan thams cad mdzes shing brtan par brtsig__/dkar rtsis byug cing gdugs dbubs sogs bya/__bdag bskyed sogs sngar bzhin las me sbar ba na/__chos kyi dbyings kyi thab khung du/__/bdag 'dzin phung po'i bud shing la/__/shes rab ye shes me sbar te/__/tshe 'das nyon mongs bag chags bsreg__/'di ni skye 'gag smon pa dang*/__/gnas med mtshan ma med pa'i me/__/'di ni rang byung ye shes me/__/bdag 'dzin mtshan ma'i rtog pa bsreg__/don la bsreg bya sreg byed kun/__/bya rtsol med par ye sangs rgyas/__/'bad med lhun grub chos kyi sku/__/rang byung ye shes der snang ngo*/__/zhes brjod/__gang zag mchog yin na rten dkyil 'khor gyi gtso bo dang dbyer med du bya zhing dman pa la sha khrag bdud rtsi'i rang bzhin gyi mchod rdzas su dmigs pa yin la/__spel tshig kyang des rigs 'gre sbyar bas sgyur zhing*/__cho ga gzhan ni sngar gyi dkyus bzhin rdzas rnams 'bul ba na/__dmigs yul rjes su dran pas de la phan pa'i bsam pas sngags bzlas shing sbyin sreg byas pas bdag dang lha dang mchod rdzas dang me las ye shes kyi 'od zer dkar po 'phros dmigs yul la thim pas de'i sdig sgrib kyi nyes pa thams cad sel bar bsam pa yin te/__ngan song rgyud na gnas pa yi/__/sems can rjes su dran byed cing*/__/zhes dang*/__bzlas dang sbyin sreg nyid byed cing*/__/'od zer sprin gyis de lus la/__/'phro bar gyur pa rnam bsgom ste/__/rtag tu shar bltas 'od zer gyis/__/nyes pa thams cad sel byed pa/__/zhes sogs cho ga 'di nyid ston pas rgyud las gsungs pas so/__/gsum pa sats+tsha gdab pa'i cho ga ni/__de ltar ro bsregs tshar ba'i rjes su rdo rje sems dpa'i nga rgyal gyis/__badz+ra saM ha ra Na hU~M/__zhes rus bu rnams bsdus la rin po che sogs kyi snod du bzhag__/de'i steng du many+dza'i khar rin po che'i bum pa sman dang dri bzang kyi chus gang ba dang*/__nye logs su ba byung lnga'i snod dang ga bur gur gum sogs dri bzang gi chu'i snod kyang so sor bshams/__rus bu'i steng du zla ba la gnas pa'i AHdkar po 'od zer 'phro ba de las ye shes kyi bdud rtsi babs pas tshe 'das kyi sdig sgrib thams cad sbyangs par bsams la yig brgya dang ngan song sbyong ba'i sngags mang du bzlas nas bum chu la sogs pa'i rdzas thams cad la gdab cing rus bu rnams dag par bkru/__de nyid zhi bar sbyangs nas sngar gyi bum chu dang ba byung lnga rnams lhan cig tu sbyar ba slar yang dri bzang dang sa bzang po'i 'jim pa rnams bsres pas snying po bzla bzhin pas brdzis la/__'jim pa rin po che'i phung por bsams te rang gi thugs ka'i 'od zer gyis 'og min du rnam par snang mdzad kyi thugs rgyud bskul/__de'i thugs ka nas 'od zer byung bas sems can thams cad kyi rgyud sbyangs 'jim pa la thim pas de bzhin gshegs pa thams cad kyi ye shes kyi rang bzhin du gyur par bsams la lag g.yon pa'i mthe'u chung mthe bos mnan pa gyen bstan dang*/__g.yas pa'ang de bzhin du kha sbub pa'i bar du 'jim pa bzhag la rnam snang gi gzungs ring ngam/__yang na/__oM dzi na dzikra swA hA/__zhes pa nyer gcig dang yig brgyas byin gyis brlabs/__oM badz+ra A yu She swA hA/__rdo rje'i srog thob par bsams la 'jim pa bcad/__oM badz+rod b+ha wA ya swA hA/__ye shes rdo rje 'byung ba bsams la 'bi 'bi bya/__oM a ra dze bi ra dze swA hA/__ye shes rdul bral du bsams la snum byug__/oM d+harma d+hA tu gar+b+ha swA hA/__chos kyi dbyings kyi snying po rnyed par bsam zhing brkos phor du bcug__/oM badz+ra mung+ga ra A ko Ta ya hU~M phaT/__sangs rgyas thams cad kyi phyag rgyas btab par bsams la gdab/__oM sarba bid+yA swA hA/__ye shes kyi snying po khong du chud par bsams la gur gum gyis bris pa'i yig brgya dang rten snying gzungs su bzhug__/oM d+harma ra ti swA hA/__chos sku las gzugs skur grub par bsams zhing phyir 'don/__oM su pra tiSh+Tha badz+rA+e ya swA hA/__sangs rgyas thams cad de la brtan par bzhugs par bsams la me tog 'thor zhing rab tu gnas par bya'o/__/cung zad rgyas par spro na bdag bskyed sngon du 'gro bas rten gyi bgegs sbyong ba dang*/__khrus gsol nas rnam snang dam tshig par bskyed/__ye shes pa spyan drangs la bstim dbang skur/__mchod pa dang bstod pa byas nas rang gzugs su bsgyur nas rten bzhugs dang shis brjod bya'o/__/cho ga de lta bu'i sgo nas mchod rten gcig btab pas bye ba snyed btab par 'gyur zhing thams cad du skye ba dran par 'gyur ro/__/yang mchod rten gdab pa de dang 'brel bar sems can la phan gdags par spro na/__mchon rten gyi bya ba rdzogs pa'i 'og tu bdag nyid rdo rje sems dpa'i ting nge 'dzin las snying ga'i sngags kyi 'od zer gyis dmigs yul gyi sdig sgrib thams cad sbyangs par bsams la yi ge brgya pa dmigs yul gyi ming nas smros pa'i sgrib sbyong gi spel tshig can 'bum phrag gcig bzla zhing dkon mchog la mchod pa dang*/__'gro la sbyin gtong gi dpung bskyed pa rnams byas na dmigs yul der ngan song gi sdug bsngal las thar pa'i phan yon bsam gyis mi khyab par gsung shing*/__de'i thabs ni gzhan du shes par bya'o/__/mchog tu mi 'gyur bde chen rdo rje'i sems/__/rigs brgya'i khyab bdag de yi dkyil 'khor che/__/sgrub pa'i thabs tshul kun gyi snying po'i dpyid/__/skal bzang 'dod pa 'jo ba zab mo'i gter/__/snying po'i dkyil 'khor gsang ba mchog gi sgor/__/thar 'dod myur bder 'khrid pa rnam grol gyi/__/lam bzang bsnyen sgrub phrin las r-im pa yis/__/ston pa'i ngo mtshar rig 'dzin kun dga'i skyes/__/rnam 'dun sprul sku chos kyi dbang po'i sde/__/skad gnyis smra ba'i rig 'dzin chos kyi dpal/__/grub thob mi pham chos skyong rgyal mtshan can/__/shes rab 'od zer o rgyan dpal 'byor grags/__/blo gsal rgya mtsho o rgyan phun tshogs dang*/__/ngag dbang phrin las sogs te don gnyer can/__/du mas don gnyis sgrub phyir yang dang yang*/__/'bad pa chen pos bskul ba don yod phyir/__/gter gzhung rdo rje'i tshig gi lte ba ru/__/'thad ldan gzhung gi rtsibs stong rnam par bkra/__/zab don snying por dril ba'i mu khyud can/__/srid las rnam rgyal byed de 'di na shar/__/bsod nams 'di las bde gshegs snying po'i 'bras/__/dbang bzhi'i chu bos rim gnyis 'dzin ma'i ltor/__/smin pa'i ngo mtshar sku bzhi'i dpag bsam shing*/__/lus can kun gyi nyer 'tsho'i gzhir gyur cig__/dpal rdo rje sems dpa'i thugs kyi sgrub pa'i bsnyen sgrub phrin las kyi cho ga rnam par grol ba'i lam bzang zhes bya ba/__rig pa 'dzin pa 'gyur med rdo rje o rgyan smin grol gling gi bla brang chos 'khor lhun por sbyar ba'i yi ge pa ni dge sbyong blo gsal rgya mtshos bgyis pa'o/__/ces gter chen rin po ches mdzad pa'i gzhung dang*/__rgyal sras rin rnam lhan thabs bcas blo dman dpe khyer mkhan la phan pa'i slad du nag 'gros su bsdebs/__gsal byed phran bus kyang brgyan te pad+ma'i rjes 'jug pad+ma gar dbang blo gros mtha' yas kyis tsA 'dra rin chen brag gi sgrub gnas su bgyis pa dge legs 'phel/__/phyis su rgya gar nas snum dpar du btab pa zhig dang a 'dzoms dang rdzogs chen gyi shing dpar du 'jam mgon rin po che'i chog sgrigs la nag 'gros su mdzad 'dug mod bdag dbang dang byang dbang gi skabs su nor ba dper na ye shes pa dbab pa'i rjes su sbyor ba sdig sgrib dag byed kyi dbang bzhag 'dug pa lta bu yin/des na mkhyen brtse'i bka' babs bskyar bsgrig skabs 'jam mgon kong chen pa'i yig cha nyid la btug nas/__bdag 'jug gi skabs sbyor ba sdig sgrib dag byed kyi dbang mi dgos pa dang*/__byang dbang skabs sbyor ba sdig sgrib dag byed kyi dbang grub rjes ye shes dbab pa bzhag pa yin/__sdom bzung la bdag dbang skabs dgongs gsol mi dgos pa yin snang yang byas kyang 'gal ba med snyam bcas phun tshogs rnam rgyal pas so//__//